ΚΑΝΟΝΙΣΜΟΣ (ΕΥΡΑΤΟΜ) αριθ. 3227/76 ΤΗΣ ΕΠΙΤΡΟΠΗΣ της 19ης Οκτωβρίου 1976 περί εφαρμογής των διατάξεων για τον έλεγχο διασφαλίσεων της Ευρατόμ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως τα άρθρα 77, 78, 79 και 81,

την έγκριση του Συμβουλίου,

Εκτιμώντας:

ότι η Επιτροπή της Ευρωπαϊκής Κοινότητος Ατομικής Ενεργείας καθόρισε με τον κανονισμό της αριθ. 7 τις εκτελεστικές διατάξεις εν σχέσει προς τις δηλώσεις που επιβάλλονται από το άρθρο 78 της συνθήκης (1)-

ότι η Επιτροπή της Ευρωπαϊκής Κοινότητος Ατομικής Ενεργείας προσδιόρισε με τον κανονισμό της αριθ. 8 τη φύση και την έκταση των υποχρεώσεων που αναφέρονται στο άρθρο 79 της συνθήκης (2)-

ότι η αύξηση των ποσοτήτων των πυρηνικών υλικών που παράγονται, χρησιμοποιούνται και μεταφέρονται εντός της Κοινότητος, καθώς επίσης και η ανάπτυξη του εμπορίου των υλικών αυτών, επιβάλλουν, προς εξασφάλιση της αποτελεσματικότητος του ελέγχου διασφαλίσεων, να προσδιορισθεί ειδικότερα και να εκσυχρονισθεί, σύμφωνα με τα δεδομένα της πείρας, η φύση και η έκταση των υποχρεώσεων που αναφέρονται στο άρθρο 79 της συνθήκης και καθορίζονται στον προαναφερθέντα κανονισμό αριθ. 8, ιδίως ως προς τη μεταφορά και το εμπόριο των υλών αυτών-

ότι, εξάλλου, το Βασίλειο του Βελγίου, το Βασίλειο της Δανίας, η Ομοσπονδιακή Δημοκρατία της Γερμανίας, η Ιρλανδία, η Ιταλική Δημοκρατία, το Μέγα Δουκάτο του Λουξεμβούργου, το Βασίλειο των Κάτω Χωρών καθώς και η Ευρωπαϊκή Κοινότης Ατομικής Ενεργείας (Ευροτόμ) συνήψαν την 5η Απριλίου 1973 με το Διεθνή Οργανισμό Ατομικής Ενεργείας συμφωνία (ονομαζόμενη στο εξής "η συμφωνία",) κατ' εφαρμογήν των παραγράφων 1 και 4 του άρθρου III της συνθήκης περί μη διαδόσεως των πυρηνικών όπλων-

ότι η συμφωνία συνεπάγεται ειδική υποχρέωση εκ μέρους της Κοινότητος ως προς την εφαρμογή του ελέγχου διασφαλίσεων για τα αρχικά υλικά και τα ειδικά σχάσιμα υλικά στις επικράτειες των Κρατών μελών της Κοινότητος, τα οποία δεν διαθέτουν πυρηνικά όπλα και είναι συμβαλλόμενα μέρη της συνθήκης περί μη διαδόσεως των πυρηνικών όπλων, καθώς και, από κοινού με την Κοινότητα, της συμφωνίας που υπεγράφη την 5η Απριλίου 1973 με το Διεθνή Οργανισμό Ατομικής Ενεργείας (ονομαζόμενα στο εξής "τα Κράτη μέλη, μέρη της συμφωνίας")-

ότι για την εκπλήρωση της υποχρεώσεως αυτής απαιτείται ο καθορισμός ειδικών διαδικασιών για την εφαρμογή του ελέγχου διασφαλίσεων στις επικράτειες των Κρατών μελών, μερών της συμφωνίας, κατά τρόπον ώστε να συμπληρωθούν οι διατάξεις των προαναφερθέντων κανονισμών αριθ. 7 και 8-

ότι, εξάλλου, οι διαδικασίες που προβλέπονται από τη συμφωνία αυτή ανταποκρίνονται προς εκείνες των οποίων η επεξεργασία έγινε στο πλαίσιο ευρυτάτων διεθνών διαπραγματεύσεων, που διεξήχθησαν στους κόλπους του Διεθνούς Οργανισμού Ατομικής Ενεργείας, προς εφαρμογή των παραγράφων 1 και 4 του άρθρου III της συνθήκης περί μη διαδόσεως των πυρηνικών όπλων, και των οποίων τα αποτελέσματα έχουν εγκριθεί από το συμβούλιο των διοικητών του οργανισμού αυτού, και ότι οι διαδικασίες αυτές στηρίζονται στις πλέον σύγχρονες εξελίξεις στον τομέα του ελέγχου διασφαλίσεων-

ότι, ως εκ τούτου, είναι σκόπιμο να θεσπισθούν νέες διαδικασίες προς εφαρμογή των διατάξεων του κεφαλαίου VII της συνθήκης:

ότι η Κοινότης, το Ηνωμένο Βασίλειο και ο Διεθνής Οργανισμός Ατομικής Ενεργείας υπέγραψαν την 6η Σεπτεμβρίου 1976 συμφωνία που συνεπάγεται ειδική υποχρέωση ως προς την εφαρμογή του ελέγχου διασφαλίσεων για τα αρχικά υλικά και τα ειδικά σχάσιμα υλικά στην επικράτεια του Ηνωμένου Βασιλείου-

ότι πρέπει να θεσπισθούν ειδικές διατάξεις σχετικά με τη λογιστική και την υποβολή καταστάσεων που αφορούν τα μεταλλεύματα-

ότι στις επικράτειες των Κρατών μελών, μη μερών της συμφωνίας, ορισμένες εγκαταστάσεις ή τμήματα εγκαταστάσεων, καθώς και ορισμένα υλικά, ενδέχεται να χρησιμοποιηθούν στον κύκλο παραγωγής για αμυντικές ανάγκες και ως εκ τούτου πρέπει να ορισθούν ειδικές διαδικασίες ελέγχου διασφαλίσεων, για να ληφθούν υπόψη αυτές οι περιστάσεις-

ότι χάρη της σαφήνειας, και ιδίως για τη διευκόλυνση της τηρήσεως των κανόνων ελέγχου διασφαλίσεων από τους υπόχρεους, πρέπει να κωδικοποιηθούν αυτοί οι κανόνες σε ενιαίο κείμενο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΜΕΡΟΣ I ΒΑΣΙΚΑ ΤΕΧΝΙΚΑ ΧΑΡΑΚΤΗΡΙΣΤΙΚΑ ΚΑΙ ΕΙΔΙΚΕΣ ΔΙΑΤΑΞΕΙΣ ΕΠΙ ΘΕΜΑΤΩΝ ΕΛΕΓΧΟΥ ΔΙΑΣΦΑΛΙΣΕΩΝ ΔΗΛΩΣΗ ΤΩΝ ΤΕΧΝΙΚΩΝ ΧΑΡΑΚΤΗΡΙΣΤΙΚΩΝ

Άρθρο 1

Κάθε πρόσωπο ή επιχείρηση που ιδρύει ή εκμεταλλεύεται εγκατάσταση για παραγωγή, διαχωρισμό ή για οποιαδήποτε άλλη χρήση αρχικών υλικών ή ειδικών σχασίμων υλικών ή και για επεξεργασία των ακτινοβοληθέντων πυρηνικών καυσίμων, υποχρεούται να δηλώνει στην Επιτροπή τα βασικά τεχνικά χαρακτηριστικά της εγκαταστάσεως, σύμφωνα με το προβλεπόμενο προς τούτο ερωτηματολόγιο που παρατίθεται στο παράρτημα I.

Κάθε πρόσωπο ή επιχείρηση που είναι υπεύθυνη για την εναποθήκευση των αρχικών υλικών ή των ειδικών σχασίμων υλικών υπόκειται στις διατάξεις της πρώτης παραγράφου.

Άρθρο 2

Εφ' όσον τα βασικά τεχνικά χαρακτηριστικά μιας εγκαταστάσεως έχουν ήδη ανακοινωθεί στην Επιτροπή, οι δηλώσεις που προβλέπονται από το άρθρο 1 δύνανται να γίνονται με αναφορά στην ανακοίνωση αυτή, υπό τον όρο ότι η ανακοίνωση θα συμπληρώνεται, κατά περίπτωση, κατά το μέτρο που επιβάλλεται από το αναφερόμενο στο άρθρο 1 ερωτηματολόγιο, εντός τριάντα ημερών από την έναρξη της ισχύος του παρόντος κανονισμού.

Για τα βασικά τεχνικά χαρακτηριστικά των νέων εγκαταστάσεων υποβάλλονται δηλώσεις κατά το άρθρο 1, τουλάχιστον σαράντα πέντε ημέρες προ της ημερομηνίας κατά την οποία προβλέπεται να γίνει η πρώτη παραλαβή πυρηνικών υλικών.

Άρθρο 3

οι σημαντικές αλλαγές των βασικών τεχνικών χαρακτηριστικών, για τις οποίες απαιτείται προηγούμενη κοινοποίηση, ορίζονται στις ειδικές διατάξεις του ελέγχου διασφαλίσεων που αναφέρονται στο άρθρο 7. Κάθε άλλη αλλαγή των βασικών τεχνικών χαρακτηριστικών ανακοινούται στην Επιτροπή ταυτόχρονα με την πρώτη έκθεση των μεταβολών αποθέματος, που συντάσσεται μετά την πραγματοποίηση της αλλαγής.

Άρθρο 4

Η Επιτροπή δύναται να χορηγήσει, μετά από αιτιολογημένη αίτηση, πρόσθετη προθεσμία, για τη συμπλήρωση των δηλώσεων που απαιτούνται δυνάμει των προηγουμένων άρθρων.

Άρθρο 5

Οι διατάξεις του άρθρου 1 δεν εφαρμόζονται επί προσώπων και επιχειρήσεων που κατέχουν μόνον πυρηνικά υλικά, απαλλασσόμενα των δηλώσεων βάσει του άρθρου 22.

ΠΡΟΓΡΑΜΜΑ ΔΡΑΣΤΗΡΙΟΤΗΤΩΝ

Άρθρο 6

Τα πρόσωπα ή οι επιχειρήσεις, που αναφέρονται στο άρθρο 1, ανακοινώνουν επί πλέον στην Επιτροπή, για τον προγραμματισμό των δραστηριοτήτων της σχετικά με τον έλεγχο διασφαλίσεων, τις ακόλουθες πληροφορίες:

α) ετήσια, ένα γενικό πρόγραμμα δραστηριοτήτων, το οποίο καταρτίζεται σύμφωνα με τις ειδικές διατάξεις του ελέγχου διασφαλίσεων που αναφέρονται στο άρθρο 7- η πρώτη ανακοίνωση γίνεται βάσει των κατευθυντηρίων γραμμών που παρατίθενται στο παράρτημα Χ, ταυτόχρονα με εκείνη των βασικών τεχνικών χαρακτηριστικών που αναφέρονται στο άρθρο 1-

β) τουλάχιστον σαράντα ημέρες πριν από την έναρξη της διενεργείας πραγματικής απογραφής, το πρόγραμμα αυτής της εργασίας-

γ) τουλάχιστον σαράντα ημέρες πριν από την έναρξη της διακοπής λειτουργίας για επαναφόρτιση αντιδραστήρος μη συνεχούς φορτίσεως, το πρόγραμμα εργασίας κατά το χρονικό διάστημα της προβλεπομένης διακοπής λειτουργίας, εκτός αν ορίζεται διαφορετικά στις ειδικές διατάξεις του ελέγχου διασφαλίσεων που αναφέρονται στο άρθρο 7.

Οι αλλαγές του προγράμματος διενεργείας των πραγματικών απογραφών και του προγράμματος διακοπής λειτουργίας, για επαναφόρτιση των αντιδραστήρων, ανακοινούνται στην Επιτροπή αμελλητί.

ΕΙΔΙΚΕΣ ΔΙΑΤΑΞΕΙΣ ΕΠΙ ΘΕΜΑΤΩΝ ΕΛΕΓΧΟΥ ΔΙΑΣΦΑΛΙΣΕΩΝ

Άρθρο 7

Η Επιτροπή, βασιζόμενη στις δηλώσεις των βασικών τεχνικών χαρακτηριστικών και στις πληροφορίες που ανακοινούνται βάσει του άρθρου 6, ορίζει, σε ειδικές διατάξεις του ελέγχου διασφαλίσεων, τις πρακτικές διαδικασίες σύμφωνα με τις οποίες πρέπει τα ενδιαφερόμενα πρόσωπα ή επιχειρήσεις να εκπληρώνουν τις υποχρεώσεις τους επί θεμάτων ελέγχου διασφαλίσεων. Οι διαδικασίες αυτές περιλαμβάνουν ειδικότερα:

α) τον προσδιορισμό των ζωνών ισολογισμού υλικών και την επιλογή των στρατηγικών σημείων, τα οποία αποτελούν κύρια σημεία μετρήσεως για τον καθορισμό της ροής και των αποθεμάτων των πυρηνικών υλικών-

β) τον τρόπο τηρήσεως της λογιστικής των πυρηνικών υλικών, για κάθε ζώνη ισολογισμού υλικών και συντάξεως εκθέσεων-

γ) τη συχνότητα και τον τρόπο διενεργείας των πραγματικών απογραφών για λογιστικούς σκοπούς στο πλαίσιο του ελέγχου διασφαλίσεων-

δ) τα μέτρα ασφαλίσεως των ορίων της εγκαταστάσεως και επιβλέψεως, σύμφωνα με τις λεπτομέρειες που έχουν συμφωνηθεί με τους ασκούντες την εκμετάλλευση-

ε) τη λήψη δειγμάτων από τους ασκούντες την εκμετάλλευση, αποκλειστικά για τις ανάγκες του ελέγχου διασφαλίσεων.

Οι ειδικές διατάξεις του ελέγχου διασφαλίσεων καθορίζουν επίσης το περιεχόμενο των μεταγενεστέρων ανακοινώσεων που επιβάλλονται δυνάμει του άρθρου 6, καθώς και τις συνθήκες υπό τις οποίες απαιτείται να γίνεται εκ των προτέρων γνωστοποίηση των αποστολών και παραλαβών πυρηνικών υλικών.

Η Επιτροπή επιστρέφει στους υπόχρεους τη δαπάνη παροχής των ειδικών υπηρεσιών, που προβλέπονται από τις ειδικές διατάξεις του ελέγχου διασφαλίσεων ή απορρέουν από ειδική αίτηση της Επιτροπής ή των ελεγκτών, βάσει προϋπολογισμού που έχει γίνει αποδεκτός. Το ποσό και ο τρόπος αποκαταστάσεως της δαπάνης ορίζονται με κοινή συμφωνία μεταξύ των ενδιαφερομένων μερών και αναθεωρούνται περιοδικά, όταν τούτο είναι αναγκαίο.

Άρθρο 8

Οι ειδικές διατάξεις του ελέγχου διασφαλίσεων, που αναφέρονται στο άρθρο 7, καθορίζονται με ατομική απόφαση της Επιτροπής, κατόπιν διαβουλεύσεως με το ενδιαφερόμενο πρόσωπο ή επιχείρηση καθώς και με το ενδιαφερόμενο Κράτος μέλος.

Το πρόσωπο ή η επιχείρηση, την οποία αφορά οποιαδήποτε ατομική απόφαση της Επιτροπής, λαμβάνει σχετική κοινοποίηση και αντίγραφο της κοινοποιήσεως αυτής διαβιβάζεται στο ενδιαφερόμενο Κράτος μέλος.

ΜΕΡΟΣ II ΛΟΓΙΣΤΙΚΟ ΣΥΣΤΗΜΑ

Άρθρο 9

Τα πρόσωπα και οι επιχειρήσεις, που αναφέρονται στο άρθρο 1, τηρούν ένα σύστημα λογιστικής και ελέγχου των πυρηνικών υλικών.

Το σύστημα αυτό περιλαμβάνει λογιστικές καταστάσεις και καταστάσεις λειτουργίας και ειδικότερα πληροφορίες για τις ποσότητες, τη φύση, τη μορφή και τη σύνθεση των υλικών αυτών, σύμφωνα με τις διατάξεις του άρθρου 21, τον τόπο στον οποίον ευρίσκονται, τις ειδικές υποχρεώσεις ελέγχου διασφαλίσεων και τη χρήση για την οποία τα υπόχρεα πρόσωπα ή επιχειρήσεις έχουν δηλώσει ότι προορίζουν, κατ' απόφασή τους, τα υλικά αυτά, καθώς επίσης στοιχεία για τον αποστολέα ή τον παραλήπτη σε περίπτωση μεταβιβάσεως των υλικών.

Το σύστημα των μετρήσεων, επί του οποίου βασίζεται η λογιστική, πρέπει να είναι σύμφωνο με τα πλέον πρόσφατα διεθνή πρότυπα ή ποιοτικά ισοδύναμο με αυτά. Η λογιστική πρέπει να επιτρέπει τη σύνταξη και αιτιολόγηση των ανακοινώσεων, που απευθύνονται στην Επιτροπή, σύμφωνα με τους τύπους και εντός των χρονικών περιόδων οι οποίες καθορίζονται στα άρθρα 12 έως 21. Η διατήρηση αυτών των λογιστικών στοιχείων πρέπει να εξασφαλίζεται επί πέντε τουλάχιστον έτη.

ΛΟΓΙΣΤΙΚΕΣ ΚΑΤΑΣΤΑΣΕΙΣ

Άρθρο 10

Οι λογιστικές καταστάσεις αναφέρουν για κάθε ζώνη ισολογισμού υλικών:

α) όλες τις μεταβολές του αποθέματος, κατά τρόπον ώστε να καθίσταται δυνατός ο προσδιορισμός του λογιστικού αποθέματος σε κάθε στιγμή-

β) όλα τα αποτελέσματα των μετρήσεων και υπολογισμών που χρησιμοποιούνται για τον προσδιορισμό του πραγματικού αποθέματος-

γ) όλες τις διορθώσεις που έγιναν όσον αφορά τις μεταβολές του αποθέματος, το λογιστικό απόθεμα και το πραγματικό απόθεμα.

Για όλες τις μεταβολές του αποθέματος και για το πραγματικό απόθεμα, οι λογιστικές καταστάσεις αναφέρουν, για κάθε παρτίδα πυρηνικών υλικών, την ταυτότητα των υλικών, τα στοιχεία που αφορούν την παρτίδα και τα βασικά δεδομένα. Σε κάθε παρτίδα πυρηνικών υλικών οι ποσότητες ουρανίου, θορίου και πλουτωνίου παρατίθενται χωριστά. Επί πλέον για κάθε μεταβολή αποθέματος αναφέρεται η ημερομηνία της μεταβολής και, κατά περίπτωση, η ζώνη ισολογισμού υλικών του αποστολέως και η ζώνη ισολογισμού υλικών του παραλήπτου ή ο παραλήπτης.

ΚΑΤΑΣΤΑΣΕΙΣ ΛΕΙΤΟΥΡΓΙΑΣ

Άρθρο 11

Οι καταστάσεις λειτουργίας περιλαμβάνουν για κάθε ζώνη ισολογισμού υλικών, εφ' όσον συντρέχει λόγος:

α) τα στοιχεία λειτουργίας που χρησιμοποιούνται για να προσδιορισθούν οι μεταβολές των ποσοτήτων και της συνθέσεως των πυρηνικών υλικών-

β) τις πληροφορίες που λαμβάνονται από τη βαθμονόμηση των δοχείων και συσκευών και από τη δειγματοληψία και την ανάλυση, τους τρόπους ελέγχου της ποιότητος των μετρήσεων και τις εκτιμήσεις των τυχαίων και συστηματικών σφαλμάτων που προκύπτουν-

γ) την περιγραφή της διαδικασίας που ακολουθείται για να προετοιμασθεί και να διενεργηθεί μία πραγματική απογραφή και για να επιτευχθεί ορθότης και πληρότης της απογραφής αυτής-

δ) την περιγραφή των μέτρων, που έχουν ληφθεί, για να προσδιορισθεί η αιτία και το μέγεθος κάθε τυχαίας ή διαφυγούσης τη μέτρηση απωλείας, η οποία θα ηδύνατο να έχει προκύψει.

ΛΟΓΙΣΤΙΚΕΣ ΚΑΙ ΕΙΔΙΚΕΣ ΕΚΘΕΣΕΙΣ

Άρθρο 12

Τα πρόσωπα και οι επιχειρήσεις, που αναφέρονται στο άρθρο 1, απευθύνουν προς την Επιτροπή λογιστικές εκθέσεις και, κατά περίπτωση, ειδικές εκθέσεις.

Οι λογιστικές εκθέσεις περιέχουν τις πληροφορίες που είναι διαθέσιμες κατά την ημερομηνία της συντάξεώς τους και, εφόσον απαιτείται, πρέπει να διορθώνονται μεταγενέστερα.

Κατόπιν αιτιολογημένης αιτήσεως της Επιτροπής, και εντός προθεσμίας τριών εβδομάδων από της αιτήσεως αυτής, παρέχονται συνήθως πρόσθετες λεπτομέρειες ή διευκρινήσεις επί των εκθέσεων αυτών.

ΑΡΧΙΚΗ ΑΠΟΓΡΑΦΗ

Άρθρο 13

Τα πρόσωπα και οι επιχειρήσεις, που αναφέρονται στο άρθρο 1, απευθύνουν προς την Επιτροπή μία αρχική έκθεση λογιστικής απογραφής όλων των πυρηνικών υλικών που έχουν στην κατοχή τους για οποιοδήποτε λόγο, εντός δεκαπέντε ημερών από την πάροδο της τελευταίας ημέρας του μηνός, κατά τη διάρκεια του οποίου αρχίζει να ισχύει ο παρών κανονισμός. Η απογραφή αυτή περιγράφει την κατάσταση κατά την τελευταία ημέρα του εν λόγω μηνός. Για το σκοπό αυτό χρησιμοποιείται το υπόδειγμα που παρατίθεται στο παράρτημα IV.

ΕΚΘΕΣΗ ΜΕΤΑΒΟΛΩΝ ΑΠΟΘΕΜΑΤΟΣ

Άρθρο 14

Τα πρόσωπα και οι επιχειρήσεις, που αναφέρονται στο άρθρο 1, απευθύνουν προς την Επιτροπή, για κάθε ζώνη ισολογισμού υλικών, εκθέσεις μεταβολών αποθέματος για όλα τα πυρηνικά υλικά, σύμφωνα με το υπόδειγμα το οποίο παρατίθεται στο παράρτημα II.

Στις εκθέσεις αυτές αναφέρονται η ταυτότης του υλικού και, κατά παρτίδα, τα στοιχεία που αφορούν κάθε παρτίδα των πυρηνικών υλικών, καθώς επίσης η ημερομηνία μεταβολής του αποθέματος και, κατά περίπτωση, η ζώνη ισολογισμού υλικών του αποστολέως και η ζώνη ισολογισμού υλικών του παραλήπτου ή ο παραλήπτης.

Στις εκθέσεις παραλαβών και παραδόσεων των πυρηνικών υλικών αναφέρεται επίσης, σε περίπτωση παραλαβής, η χρήση, κατά την έννοια του άρθρου 9, για την οποία προορίζονται τα υλικά αυτά, και σε περίπτωση παραδόσεως, η χρήση, η οποία έγινε στα υλικά αυτά στην εγκατάσταση που συντάσσει την έκθεση αυτή. Εφ' όσον δεν προβλέπεται διαφορετικά από τις ειδικές διατάξεις του ελέγχου διασφαλίσεων, που αναφέρονται στο άρθρο 7, οι μεταφορές μεταξύ των ζωνών ισολογισμού υλικών της ιδίας εγκαταστάσεως δεν υπόκεινται σε δήλωση χρήσεως.

Οι εκθέσεις αυτές περί των μεταβολών αποθέματος, των λογιστικών αποθεμάτων και των διορθώσεων, αποστέλλονται το ταχύτερο δυνατόν και οπωσδήποτε εντός δεκαπέντε ημερών από την πάροδο του μηνός κατά τη διάρκεια του οποίου επήλθαν ή διεπιστώθησαν οι μεταβολές αποθέματος, είτε περιοδικά σε συνοπτικούς πίνακες είτε χωριστά. Για τους μήνες, κατά τη διάρκεια των οποίων δεν επέρχεται ματαβολή αποθέματος, τα ενδιαφερόμενα πρόσωπα ή επιχειρήσεις υποβάλλουν μόνον το έντυπο που προβλέπεται για την έκθεση μεταβολών αποθέματος, με την ένδειξη ότι η κατάσταση παρέμεινε αμετάβλητη. Οι μικρές μεταβολές αποθέματος, όπως οι μεταβιβάσεις δειγμάτων για ανάλυση, δύνανται να συγκεντρωθούν, σύμφωνα με τις ειδικές διατάξεις του ελέγχου διασφαλίσεων του άρθρου 7 που αφορούν τη συγκεκριμένη εγκατάσταση, και να αναφερθούν ως μία μόνη μεταβολή αποθέματος.

Άρθρο 15

Στις εκθέσεις, που αναφέρονται στο άρθρο 14 επισυνάπτονται συνοπτικά σημειώματα, τα οποία:

α) επεξηγούν τις ματαβολές αποθέματος βάσει των στοιχείων λειτουργίας τα οποία έχουν καταχωρηθεί στις καταστάσεις λειτουργίας, που προβλέπονται από το άρθρο 1 παράγραφος α)-

β) περιγράφουν, όπως ειδικότερα καθορίζεται στις ειδικές διατάξεις ελέγχου διασφαλίσεων που αναφέρονται στο άρθρο 7, το προβλεπόμενο πρόγραμμα λειτουργίας της εγκαταστάσεως και ειδικότερα τη διενέργεια της πραγματικής απογραφής.

Αν οι απαιτούμενες πληροφορίες εμφαίνονται σε ήδη υπάρχοντα έγγραφα, αντίγραφα αυτών δύνανται να αντικαταστήσουν τα συνοπτικά σημειώματα.

ΕΚΘΕΣΗ ΙΣΟΛΟΓΙΣΜΟΥ ΥΛΙΚΩΝ ΚΑΙ ΚΑΤΑΣΤΑΣΗ ΠΡΑΓΜΑΤΙΚΩΝ ΑΠΟΘΕΜΑΤΩΝ

Άρθρο 16

Για κάθε ζώνη ισολογισμού υλικών, τα πρόσωπα και οι επιχειρήσεις, που αναφέρονται στο άρθρο 1, απευθύνουν στην Επιτροπή, σύμφωνα με το υπόδειγμα το οποίο παρατίθεται στο παράρτημα III, εκθέσεις ισολογισμού υλικών, στις οποίες αναφέρονται:

α) το αρχικό πραγματικό απόθεμα-

β) οι μεταβολές αποθέματος (πρώτα οι αυξήσεις, στη συνέχεια οι μειώσεις)-

γ) το τελικό λογιστικό απόθεμα-

δ) το τελικό πραγματικό απόθεμα-

ε) η διαφορά της απογραφής.

Σε κάθε έκθεση ισολογισμού επισυνάπτεται κατάσταση των πραγματικών αποθεμάτων, σύμφωνα με το υπόδειγμα το παρατιθέμενο στο παράρτημα IV, στην οποία όλες οι παρτίδες εμφανίζονται χωριστά και αναφέρονται, μεταξύ άλλων για κάθε παρτίδα, η ταυτότης των υλικών, τα στοιχεία που αφορούν την παρτίδα αυτή και η χρήση, κατά την έννοια του άρθρου 9, για την οποία τα ενδιαφερόμενα πρόσωπα ή επιχειρήσεις προορίζουν τα αυτά υλικά.

Οι εκθέσεις αυτές διαβιβάζονται όσο το δυνατόν συντομότερα και πάντως εντός τριάντα ημερών από την πάροδο της ημερομηνίας κατά την οποία έγινε πραγματική απογραφή, εκτός αν ορίζεται διαφορετικά στις ειδικές διατάξεις του ελέγχου διασφαλίσεων που αναφέρονται στο άρθρο 7.

ΕΙΔΙΚΕΣ ΕΚΘΕΣΕΙΣ

Άρθρο 17

Τα πρόσωπα και οι επιχειρήσεις, που αναφέρονται στο άρθρο 1, διαβιβάζουν στην Επιτροπή ειδική έκθεση, κάθε φορά που παρουσιάζονται οι περιστάσεις οι αναφερόμενες στα άρθρα 18 και 27.

Το είδος των πληροφοριών, που παρέχουν αυτές οι εκθέσεις, προσδιορίζεται στις ειδικές διατάξεις του ελέγχου διασφαλίσεων που αναφέρονται στο άρθρο 7.

Οι ειδικές εκθέσεις και όλες οι λεπτομέρειες ή επεξηγήσεις, τις οποίες δύναται να ζητήσεις ενδεχομένως η Επιτροπή επί των εκθέσεων αυτών, πρέπει να παρέχονται αμελλητί.

Άρθρο 18

Ειδική έκθεση πρέπει να καταρτίζεται αμελλητί:

α) αν, συνεπεία εξαιρετικών περιστάσεων ή γεγονότων, υπάρχουν λόγοι να πιστεύεται ότι επήλθε ή ότι ενδέχεται να έχει επέλθει απώλεια πυρηνικών υλικών, σε μέτρο που υπερβαίνει τα όρια τα οποία έχουν ορισθεί σχετικά στις ειδικές διατάξεις του ελέγχου διασφαλίσεων που αναφέρονται στο άρθρο 7- ή

β) αν επήλθε απρόοπτη αλλαγή στα όρια της εγκαταστάσεως, σε σύγκριση με τα καθοριζόμενα στις ειδικές διατάξεις του ελέγχου διασφαλίσεων που αναφέρονται στο άρθρο 7, σε σημείο ώστε να δύνανται να αφαιρεθούν χωρίς εξουσιοδότηση πυρηνικά υλικά.

Οι προαναφερθείσες υποχρεώσεις, πρέπει να εκπληρούνται από τα ενδιαφερόμενα πρόσωπα η επιχειρήσεις μόλις αντιληφθούν μία τέτοια απώλεια ή απρόοπτη αλλαγή στα όρια της εγκαταστάσεως, ή οποιοδήποτε γεγονός το οποίο δίνει λαβή σε υποψία ότι συνέβη παρόμοιο περιστατικό. Πρέπει επίσης να αναφέρονται τα αίτια μόλις γίνουν γνωστά.

ΕΙΔΙΚΕΣ ΔΙΑΤΑΞΕΙΣ ΕΦΑΡΜΟΓΗΣ

Άρθρο 19

Όσον αφορά τους αντιδραστήρες, οι υποχρεώσεις, που επιβάλλονται από τα άρθρα 10 έως 16, εκπληρούνται υπό τις εξής προϋποθέσεις.

Για τις πυρηνικές μετατροπές τα υπολογισθέντα στοιχεία πρέπει να δηλούνται στην έκθεση μεταβολών αποθέματος, το αργότερο, όταν ακτινοβοληθέντα καύσιμα εγκαταλείπουν τη ζώνη ισολογισμού υλικών ενός αντιδραστήρος. Εκτός αυτού, οι ειδικές διατάξεις του ελέγχου διασφαλίσεων που αναφέρονται στο άρθρο 7 καθορίζουν ειδικότερα, κατά περίπτωση, και άλλες μεθόδους καταγραφής και δηλώσεως των πυρηνικών μετασχηματισμών.

Άρθρο 20

Πυρηνικά υλικά τα οποία υπόκεινται σε ειδικές υποχρεώσεις ελέγχου διασφαλίσεων, που έχουν αναληφθεί από την Κοινότητα σε συμφωνία με τρίτο κράτος ή διεθνή οργανισμό, και, εκτός αντιθέτων διατάξεων που απορρέουν από αυτή την συμφωνία, παρατίθενται χωριστά για κάθε υποχρέωση, στις ακόλουθες κοινοποιήσεις:

α) αρχική λογιστική απογραφή (άρθρο 13)-

β) εκθέσεις μεταβολών αποθέματος, εξαιρουμένων των λογιστικών αποθεμάτων (άρθρο 14)-

γ) καταστάσεις πραγματικών αποθεμάτων (άρθρο 16)-

δ) προβλεπόμενες εισαγωγές και εξαγωγές (άρθρα 24 και 25).

Εφ' όσον δεν υφίσταται ρητή ένδειξη στην προαναφερθείσα συμφωνία, ο διαχωρισμός αυτός δεν αποκλείει τη φυσική ανάμειξη των υλικών.

Το άρθρο αυτό δεν ισχύει για τη συμφωνία ή για οποιαδήποτε άλλη συμφωνία που έχει συνάψει η Κοινότης και Κράτος μέλος με το Διεθνή Οργανισμό Ατομικής Ενεργείας.

Άρθρο 21

α) Στις ανακοινώσεις, που αναφέρονται στον παρόντα κανονισμό, οι ποσότητες για τα αρχικά υλικά εκφράζονται σε χιλιόγραμμα και για τα ειδικά σχάσιμα υλικά σε γραμμάρια.

β) Η αντίστοιχη λογιστική τηρείται στις μονάδες που αναφέρονται στην παράγραφο α) του παρόντος άρθρου ή σε μικρότερες μονάδες. Πρέπει να τηρείται κατά τρόπον ώστε να είναι αξιόπιστη και να ανταποκρίνεται ειδικότερα στις συνήθειες που ισχύουν στα Κράτη μέλη.

γ) Στις ανωτέρω προβλεπόμενες ανακοινώσεις οι ποσότητες δύναται να στρογγυλοποιούνται στην κατώτερη μονάδα, αν το πρώτο δεκαδικό είναι 0, 1, 2, 3 ή 4 και στην ανώτερη μονάδα, αν το πρώτο δεκαδικό είναι 5, 6, 7, 8 ή 9.

δ) Εφ' όσον στις ειδικές διατάξεις του ελέγχου διασφαλίσεων, που αναφέρονται στο άρθρο 7, δεν ορίζεται διαφορετικά:

i) οι ανακοινώσεις εμφαίνουν το συνολικό βάρος των περιεχομένων στοιχείων: ουρανίου, θορίου, πλουτωνίου και επί πλέον, για το εμπλουτισμένο ουράνιο, το συνολικό βάρος των σχασίμων ισοτόπων. Η ισοτοπική σύνθεση του πλουτωνίου, εφ' όσον έχει καταγραφεί από την επιχείρηση για ανάγκες λειτουργίας, πρέπει να ανακοινούται στην Επιτροπή κατόπιν αιτήσεώς της-

ii) για τις κατηγορίες των κατωτέρω απαριθμουμένων πυρηνικών υλικών, γίνεται χωριστή εγγραφή στις εκθέσεις μεταβολών αποθέματος, καθώς και στις καταστάσεις πραγματικών αποθεμάτων, και συντάσσονται ιδιαίτερες εκθέσεις ισολογισμού υλικών:

- ουρανίου με περιεκτικότητα σε ισότοπο 235 κατώτερη της του φυσικού,

- φυσικού ουρανίου,

- εμπλουτισμένου ουρανίου μέχρι 20 %,

- εμπλουτισμένου ουρανίου άνω του 20 %,

- πλουτωνίου,

- θορίου.

ΠΑΡΕΚΚΛΙΣΕΙΣ ΚΑΙ ΑΠΑΛΛΑΓΕΣ

Άρθρο 22

α) Προκειμένου να ληφθούν υπόψη οι ιδιαίτερες συνθήκες χρησιμοποιήσεως ή παραγωγής των υλικών, που υπόκεινται στον έλεγχο διασφαλίσεων, η Επιτροπή δύναται, με τις ειδικές διατάξεις του ελέγχου διασφαλίσεων που αναφέρονται στο άρθρο 7, να επιτρέψει στους παραγωγούς και καταναλωτές πυρηνικών υλικών παρέκκλιση από τους κανόνες που αφορούν τον τύπο και την περιοδικότητα των ανακοινώσεων, οι οποίες επιβάλλονται από τον παρόντα κανονισμό.

Η Επιτροπή δύναται να αποφασίσει αυτό ειδικότερα στην περίπτωση εγκαταστάσεων που έχουν στην κατοχή τους μόνον μικρές ποσότητες, τις οποίες διατηρούν στην ίδια κατάσταση επί μεγάλα χρονικά διαστήματα.

β) Κατόπιν αιτήσεως των ενδιαφερομένων προσώπων ή επιχειρήσεων, υποβαλλομένης σύμφωνα με το υπόδειγμα που περιλαμβάνεται στο παράρτημα VIII, η Επιτροπή δύναται να απαλλάξει της υποχρεώσεως δηλώσεως τα επόμενα υλικά, υπό τον όρο ότι δεν θα υποστούν επεξεργασία ή δεν θα αποθηκευθούν μαζί με μη απαλλαγμένα υλικά:

- τα ειδικά σχάσιμα υλικά, που χρησιμοποιούνται σε ποσότητες της τάξεως του γραμμαρίου ή μικρότερες ως στοιχεία ενεργοποιήσεως συσκευών,

- το πλουτώνιο, που έχει ισοτοπική συγκέντρωση σε πλουτώνιο 238 ανώτερη του 80 %,

- τα πυρηνικά υλικά, που χρησιμοποιούνται αποκλειστικά σε μη πυρηνικές δραστηριότητες.

Η απαλλαγή καταργείται, εφ' όσον δεν εκπληρούνται πλέον οι όροι της. Το ενδιαφερόμενο πρόσωπο ή επιχείρηση πληροφορεί την Επιτροπή, σύμφωνα με το υπόδειγμα που περιλαμβάνεται στο παράρτημα IΧ, ότι δεν πληρούνται πλέον οι όροι απαλλαγής.

Άρθρο 23

Οι διατάξεις του παρόντος κανονισμού δεν ισχύουν για τους κατόχους τελικών προϊόντων μη πυρηνικών χρήσεων, στα οποία είναι ενσωματωμένα πυρηνικά υλικά που είναι πρακτικά αδύνατο να ανακτηθούν.

ΜΕΡΟΣ III ΜΕΤΑΒΙΒΑΣΕΙΣ: ΕΙΣΑΓΩΓΕΣ-ΕΞΑΓΩΓΕΣ

Άρθρο 24

α) Τα πρόσωπα και οι επιχειρήσεις, που αναφέρονται στο άρθρο 1, γνωστοποιούν εκ των προτέρων στην Επιτροπή κάθε εξαγωγή αρχικών υλικών ή ειδικών σχασίμων υλικών προς τρίτο κράτος. Εκ των προτέρων γνωστοποίηση στην Επιτροπή πρέπει, επίσης, να γίνεται:

- κατά τις εξαγωγές από Κράτος μέλος, μέρος της συμφωνίας, προς Κράτος μέλος, μη μέρος της συμφωνίας, και

- κατά τις εξαγωγές από το Ηνωμένο Βασίλειο προς Κράτος μέλος, μέρος της συμφωνίας.

Πάντως αυτές οι εκ των προτέρων γνωστοποιήσεις απαιτούνται μόνον:

i) όταν η αποστολή υπερβαίνει ένα ενεργό χιλιόγραμμο,

ii) όταν αυτό επιβάλλεται από τις ειδικές διατάξεις του ελέγχου διασφαλίσεων που αναφέρονται στο άρθρο 7, σε περιπτώσεις εγκαταστάσεων που μεταβιβάζουν συνήθως σημαντικές συνολικές ποσότητες υλικών προς το ίδιο κράτος, ακόμη και αν καμιά αποστολή δεν υπερβαίνει το ένα ενεργό χιλιόγραμμο.

β) Η γνωστοποίηση γίνεται μετά τη σύναψη της συμβάσεως με την οποία προβλέπεται η μεταβίβαση και πάντως αρκετά έγκαιρα, ώστε να περιέλθει στην Επιτροπή οκτώ εργάσιμες ημέρες προ της ετοιμασίας των υλικών για αποστολή.

γ) Η γνωστοποίηση αυτή, η οποία γίνεται σύμφωνα με το υπόδειγμα που περιλαμβάνεται στο παράρτημα V, προσδιορίζει ειδικά μεταξύ άλλων:

- την ταυτότητα και, εφ' όσον είναι δυνατόν, την προβλεπόμενη ποσότητα και σύνθεση των υλικών τα οποία πρέπει να μεταβιβασθουν, και τη ζώνη ισολογισμού υλικών από την οποία προέρχονται,

- το Κράτος, για το οποίο προορίζονται τα πυρηνικά υλικά,

- την ημερομηνία και τον τόπο, στον οποίο θα ετοιμασθούν τα πυρηνικα υλικά για αποστολή,

- τις κατά προσέγγισην ημερομηνίες αποστολής και αφίξεως των πυρηνικών υλικών,

- τη χρήση, την οποία έκαναν στα υλικά αυτά τα ενδιαφερόμενα πρόσωπα ή επιχειρήσεις.

δ) Εφ' όσον επιβάλλεται από λόγους φυσικής προστασίας, είναι δυνατόν να συμφωνηθούν με την Επιτροπή ιδιαίτερες ρυθμίσεις σχετικά με τον τύπο και τη διαβίβαση τέτοιας γνωστοποιήσεως.

Άρθρο 25

α) Τα πρόσωπα και οι επιχειρήσεις, που αναφέρονται στο άρθρο 1, γνωστοποιούν εκ των προτέρων στην Επιτροπή κάθε εισαγωγή αρχικών υλικών ή ειδικών σχασίμων υλικών, τα οποία προέρχονται από τρίτο κράτος. Εκ των προτέρων γνωστοποίηση στην Επιτροπή πρέπει, επίσης, να γίνεται:

- σε περίπτωση εισαγωγών σε Κράτος μέλος, μέρος της συμφωνίας, υλικών προερχομένων από Κράτος μέλος, μη μέρος της συμφωνίας,

- σε περίπτωση εισαγωγών στο Ηνωμένο Βασίλειο υλικών προερχομένων από Κράτος μέλος, μέρος της συμφωνίας.

Πάντως, αυτές οι εκ των προτέρων γνωστοποιήσεις απαιτούνται μόνον:

i) όταν η αποστολή υπερβαίνει το ένα ενεργό χιλιόγραμμο,

ii) όταν αυτό επιβάλλεται από τις ειδικές διατάξεις του ελέγχου διασφαλίσεων που αναφέρονται στο άρθρο 7, σε περιπτώσεις εγκαταστάσεων στις οποίες μεταβιβάζονται συνήθως σημαντικές συνολικές ποσότητες υλικών, οι οποίες προέρχονται από το ίδιο κράτος, ακόμη και άν καμιά αποστολή δεν υπερβαίνει το ένα ενεργό χιλιόγραμμο.

β) Οι γνωστοποιήσεις αυτές γίνονται το δυνατόν ενωρίτερον προ της προβλεπομένης ημερομηνίας αφίξεως των πυρηνικών υλικών και πάντως κατά την ημερομηνία παραλαβής και αρκετά έγκαιρα, ώστε να περιέλθουν στην Επιτροπή πέντε εργάσιμες ημέρες προ της αποσυσκευασίας των υλικών.

γ) Η γνωστοποίηση αυτή, η οποία γίνεται σύμφωνα με το υπόδειγμα που παρατίθεται στο παράρτημα VI του παρόντος κανονισμού, προσδιορίζει ειδικά μεταξύ άλλων:

- την ταυτότητα και εφ' όσον είναι δυνατόν, την προβλεπόμενη ποσότητα και σύνθεση των υλικών,

- την προβλεπόμενη ημερομηνία αφίξεως των πυρηνικών υλικών, καθώς και την ημερομηνία και τον τόπο στον οποίο προβλέπεται ότι θα αποσυσκευασθούν.

δ) Εφ' όσον επιβάλλεται από λόγους φυσικής προστασίας, είναι δυνατόν να συμφωνηθούν με την Επιτροπή ιδιαίτερες ρυθμίσεις σχετικά με τον τύπο και τη διαβίβαση τέτοιας γνωστοποιήσεως.

Άρθρο 26

Πρόσωπα και επιχειρήσεις, που δεν υπόκεινται στις διατάξεις του άρθρου 1, εφ' όσον αποφασίσουν την εξαγωγή ή εισαγωγή πυρηνικών υλικών, τα οποία αναφέροtναι στα άρθρα 24 και 25, υποχρεούνται να προβούν στις γνωστοποιήσεις που προβλέπονται από τα άρθρα 24 και 25.

Άρθρο 27

Τα πρόσωπα ή οι επιχειρήσεις, που αναφέρονται στα άρθρα 24 και 25, συντάσσουν ειδική έκθεση όπως προβλέπεται στο άρθρο 17, εφ' όσον συνεπεία εξαιρετικών περιστάσεων ή γεγονότων έλαβαν γνώση ότι πυρηνικά υλικά έχουν απωλεσθεί ή φαίνεται ότι έχουν απωλεσθεί, ειδικότερα αν επήλθε μία σημαντική καθυστέρηση κατά τη διάρκεια της μεταβιβάσεως. Υπό τις ίδιες περιστάσεις, τα πρόσωπα ή οι επιχειρήσεις, που αναφέρονται στο άρθρο 26, υποχρεούνται επίσης να πληροφορήσουν σχετικά την Επιτροπή.

Άρθρο 28

Κάθε τροποποίηση της ημερομηνίας για την προετοιμασία της αποστολής, την αποστολή ή την αποσυσκευασία πυρηνικών υλικών σε σύγκριση με της ημερομηνίες που αναφέρονται στις προβλεπόμενες στα άρθρα 24 και 25 γνωστοποιήσεις, για την οποία δεν απαιτούνται ειδικές εκθέσεις, ανακοινούται αμελλητί με προσδιορισμό των νέων ημερομηνιών, εφ' όσον αυτές είνα γνωστές.

ΜΕΡΟΣ IV ΕΙΔΙΚΕΣ ΔΙΑΤΑΞΕΙΣ ΠΑΡΑΓΩΓΟΙ ΜΕΤΑΛΛΕΥΜΑΤΩΝ

Άρθρο 29

Κάθε πρόσωπο ή επιχείρηση, που εξορύσσει μεταλλεύματα στην επικράτεια ενός Κράτους μέλους, τηρεί λογιστική των υλικών αυτών, στην οποία εμφαίνεται ειδικά το βάρος σε τόνους και η μέση περιεκτικότης σε ουράνιο και θόριο του εξορυχθέντος μεταλλεύματος και του αποθέματος που υπάρχει στο ορυχείο, καθώς και η δικαιολόγηση των αποστολών, με ένδειξη της ημερομηνίας, του παραλήπτου και της ποσότητος. Τα στοιχεία αυτά φυλάσσονται τουλάχιστον επί πέντε έτη.

Άρθρο 30

Οι παραγωγοί μεταλλευμάτων ανακοινώνουν, το βραδύτερο μέχρι τέλους Ιανουαρίου κάθε έτους, στην Επιτροπή, σύμφωνα με το υπόδειγμα που παρατίθεται στο παράρτημα VII, για κάθε ορυχείο τις ποσότητες των υλικών οι οποίες έχουν αποσταλεί κατά τη διάρκεια του παρελθόντος έτους.

Άρθρο 31

Κάθε πρόσωπο ή επιχείρηση που εξάγει μεταλλεύματα με προορισμό τρίτα κράτη πληροφορεί σχετικά την Επιτροπή κατά την ημερομηνία της πραγματικής αποστολής, σύμφωνα με το υπόδειγμα το οποίο παρατίθεται στο παράρτημα VII.

ΜΕΤΑΦΟΡΕΙΣ

Άρθρο 32

Κάθε πρόσωπο ή επιχείρηση που μεταφέρει στις επικράτειες των Κρατών μελών αρχικά υλικά ή ειδικά σχάσιμα υλικά ή κατέχει προσωρινά τα υλικά αυτά, κατά τη διάρκεια μιας μεταφοράς, δύναται να περιλαμβάνει ή να παραδίδει αυτά μόνον έναντι αποδείξεως η οποία έχει υπογραφεί και χρονολογηθεί δεόντως. Σε αυτή αναφέρονται τα ονόματα του παραδίδοντος και του παραλήπτου των υλικών αυτών, οι μεταφερόμενες ποσότητες, η φύση, η μορφή και η σύνθεση των υλικών.

Εφ' όσον απαιτείται για λόγους φυσικής προστασίας, δύναται ο ακριβής προσδιορισμός των μεταβιβαζομένων υλικών να αντικαθίσταται με μία κατάλληλη επισήμανση της αποστολής. Η επισήμανση αυτή πρέπει να επιτρέπει την ανεύρεση των καταστάσεων που αναφέρουν τον προσδιορισμό αυτόν και τηρούνται από τα πρόσωπα και τις επιχειρήσεις που αναφέρονται στο άρθρο 1.

Τα στοιχεία αυτά φυλάσσονται από τα συμβαλλόμενα μέρη τουλάχιστον επί ένα έτος.

Άρθρο 33

Οι καθοριζόμενες στο άρθρο 32 καταστάσεις και αποδείξεις παραλαβής δύνανται να υποκαθίστανται από τα έγγραφα και λοιπά στοιχεία τα οποία έχουν ήδη συνταχθεί και τηρηθεί από τα πρόσωπα ή επιχειρήσεις, σύμφωνα με τις ισχύουσες διατάξεις που εφαρμόζονται επ' αυτών στην επικράτεια του Κράτους μέλους εντός του οποίου ασκούν τη δραστηριότητά τους, εφ' όσον περιέχουν όλες τις απαιτούμενες πληροφορίες.

ΜΕΣΟΛΑΒΗΤΕΣ

Άρθρο 34

Οποιοσδήποτε μεσολαβεί, υπό οποιαδήποτε ιδιότητα, ιδίως του εντολοδόχου, μεσίτου, παραγγελιοδόχου ή εμπορικού πράκτορος, για τη σύναψη συμβάσεως που αφορά προμήθεια πυρηνικών υλικών, πρέπει να φυλάσσει στα αρχεία του για περίοδο τουλάχιστον ενός έτους από της λήξεως της συμβάσεως τα έγγραφα τα σχετικά με τις συναλλαγές που επραγματοποιήθησαν από αυτόν ή κατ' εντολήν του. Τα έγγραφα αυτά αναφέρουν υποχρεωτικά το όνομα των συμβαλλομένων μερών και την ημερομηνία της συμβάσεως, την ποσότητα, τη φύση, τη μορφή και τη σύνθεση, καθώς και την προέλευση και τον προορισμό των υλικών.

ΜΕΡΟΣ V ΕΙΔΙΚΕΣ ΔΙΑΤΑΞΕΙΣ, ΕΦΑΡΜΟΖΟΜΕΝΕΣ ΣΤΙΣ ΕΠΙΚΡΑΤΕΙΕΣ ΤΩΝ ΚΡΑΤΩΝ ΜΕΛΩΝ ΤΑ ΟΠΟΙΑ ΔΙΑΘΕΤΟΥΝ ΠΥΡΗΝΙΚΑ ΟΠΛΑ

Άρθρο 35

1. Οι διατάξεις του κανονισμού αυτού δεν ισχύουν:

α) για εγκαταστάσεις ή τμήματα εγκαταστάσεων που προορίζονται για αμυντικές ανάγκες και ευρίσκονται εντός της επικρατείας Κράτους μέλους, μη μέρους της συμφωνίας, ή

β) για πυρηνικά υλικά, που προορίζονται απ' αυτό το Κράτος μέλος για τις αμυντικές του ανάγκες.

2. Όσον αφορά τα πυρηνικά υλικά, εγκαταστάσεις ή τμήματα εγκαταστάσεων, που ενδέχεται να προορισθούν για αμυντικές ανάγκες και ευρίσκονται εντός της επικρατείας Κράτους μέλους, μη μέρους της συμφωνίας, η έκταση εφαρμογής του παρόντος κανονισμού και των προβλεπομένων διαδικασιών θα ορίζονται από την Επιτροπή, κατόπιν διαβουλεύσεως και συμφωνίας με το ενδιαφερόμενο Κράτος μέλος, τηρουμένων των διατάξεων του άρθρου 84 παράγραφος δεύτερη της συνθήκης.

3. Σε κάθε περίπτωση, εννοείται ότι:

α) οι διατάξεις των άρθρων 1 έως 4, 7 και 8 ισχύουν για εγκαταστάσεις ή τμήματα εγκαταστάσεων που από καιρού σε καιρό λειτουργούν είτε αποκλειστικά με πυρηνικά υλικά, τα οποία ενδέχεται να προορισθούν για αμυντικές ανάγκες, είτε αποκλειστικά με πυρηνικά υλικά ειρηνικών εφαρμογών-

β) οι διατάξεις των άρθρων 1 έως 4, 7 και 8 ισχύουν, με την επιφύλαξη των εξαιρέσεων που δικαιολογούνται από λόγους εθνικής ασφαλείας, για εγκαταστάσεις ή τμήματα εγκαταστάσεων, στις οποίες θα ήτο δυνατόν να περιορισθεί η πρόσβαση για τους λόγους αυτούς, οι οποίες όμως παράγουν, επεξεργάζονται, διαχωρίζουν, επανεπεξεργάζονται ή χρησιμοποιούν με οποιονδήποτε άλλον τρόπο ταυτόχρονα, τόσο πυρηνικά υλικά ειρηνικών εφαρμογών, όσο και πυρηνικά υλικά τα οποία προορίζονται ή ενδέχεται να προορισθούν για αμυντικές ανάγκες-

γ) οι διατάξεις των άρθρων 6 και 9 έως 37 ισχύουν για όλα τα πυρηνικά υλικά ειρηνικών εφαρμογών τα οποία ευρίσκονται σε εγκαταστάσεις ή τμήματα εγκαταστάσεων, όπως αναφέρονται ανωτέρω στα εδάφια α) και β).

ΜΕΡΟΣ VI ΤΕΛΙΚΕΣ ΔΙΑΤΑΞΕΙΣ ΟΡΙΣΜΟΙ

Άρθρο 36

Προς εφαρμογήν του παρόντος κανονισμού:

α) Ως "συμφωνία" νοείται η συμφωνία που συνήφθη την 5η Απριλίου 1973 μεταξύ του Βασιλείου του Βελγίου, του Βασιλείου της Δανίας, της Ομοσπονδιακής Δημοκρατίας της Γερμανίας, της Ιρλανδίας, της Δημοκρατίας της Ιταλίας, του Μεγάλου Δουκάτου του Λουξεμβούργου και του Βασιλείου της Ολλανδίας καθώς και της Ευρωπαϊκής Κοινότητος Ατομικής Ενεργείας (Ευρατόμ) και του Διεθνούς Οργανισμού Ατομικής Ενεργείας, κατ' εφαρμογήν των παραγράφων 1 και 4 του άρθρου III της συνθήκης για τη μη διάδοση των πυρηνικών όπλων.

β) Ως "Κράτος μέλος, μέρος της συμφωνίας" νοείται το Βασίλειο του Βελγίου, το Βασίλειο της Δανίας, η Ομοσπονδιακή Δημοκρατία της Γερμανίας, η Ιρλανδία, η Δημοκρατία της Ιταλίας, το Μεγάλο Δουκάτο του Λουξεμβούργου ή το Βασίλειο της Ολλανδίας.

γ) Ως "Κράτος μέλος, μη μέρος της συμφωνίας" νοείται η Γαλλία ή το Ηνωμένο Βασίλειο.

δ) Ως "τρίτα κράτη" νοείται κάθε κράτος το οποίο δεν είναι μέλος της Ευρωπαϊκής Κοινότητος Ατομικής Ενέργείας.

ε) Ως "ειδικά σχάσιμα υλικά" νοούνται το πλουτώνιο 239, το ουράνιο 233, το εμπλουτισμένο ουράνιο με ουράνιο 235 ή 233, καθώς και κάθε ουσία η οποία περιέχει ένα ή περισσότερα από τα ανωτέρω ισότοπα και κάθε άλλο παρόμοιο σχάσιμο υλικό που δύναται να προσδιορισθεί από το Συμβούλιο, με ειδική πλειοψηφία, προτάσει της Επιτροπής. Πάντως, ο όρος "ειδικά σχάσιμα υλικά" δεν ισχύει ούτε για τα αρχικά υλικά ούτε για τα μεταλλεύματα ή τα κατάλοιπα μεταλλευμάτων.

στ) Ως "ουράνιο εμπλουτισμένο με ουράνιο 235 ή 233" νοείται το ουράνιο που περιέχει είτε ουράνιο 235, είτε ουράνιο 233, ή και τα δύο αυτά ισότοπα σε τόση ισοτοπική αφθονία ώστε ο λόγος του αθροίσματος των δύο αυτών ισοτόπων προς το ισότοπο 238 να είναι ανώτερος από το λόγο του ισοτόπου 235 προς το ισότοπο 238 στο φυσικό ουράνιο-

ως "εμπλουτισμός" νοείται ο λόγος του συνδυασμένου βάρους των ισοτόπων του ουρανίου 233 και ουρανίου 235 προς το συνολικό βάρος του εξεταζομένου ουρανίου.

ζ) Ως "αρχικά υλικά" νοούνται το ουράνιο που περιέχει το μείγμα ισοτόπων το οποίο ανευρίσκεται στη φύση, το ουράνιο του οποίου η περιεκτικότης σε ουράνιο 235 είναι κατώτερη από την κανονική, το θόριο, όλα τα προαναφερθέντα υλικά υπό μορφή μετάλλου, κράματος, χημικών ενώσεων ή συμπυκνωμάτων, κάθε άλλη ουσία η οποία περιέχει ένα ή περισσότερα από τα προαναφερθέντα υλικά σε συγκεντρώσεις καθοριζόμενες από το Συμβούλιο, με ειδική πλειψηφία προτάσει της Επιτροπής, καθώς και κάθε άλλο υλικό που δύναται να καθορισθεί από το Συμβούλιο, με ειδική πλειοψηφία προτάσει της Επιτροπής. Ο όρος "αρχικά υλικά" δεν περιλαμβάνει τα μεταλλεύματα ή τα κατάλοιπα μεταλλευμάτων.

η) Ως "μεταλλεύματα" νοείται κάθε μετάλλευμα που περιέχει σε μέσες συγκεντρώσεις, καθοριζόμενες από το Συμβούλιο, με ειδική πλειοψηφία προτάσει της Επιτροπής, ύλες οι οποίες με κατάλληλη χημική και φυσική επεξεργασία επιτρέπουν την απόκτηση των ανωτέρω οριζομένων αρχικών υλικών.

θ) Ως "πυρηνικά υλικά" νοείται κάθε μετάλλευμα, αρχικό υλικό και ειδικό σχάσιμο υλικό, καθοριζόμενο ανωτέρω στα εδάφια ε), στ), ζ) και η).

ι) Ως "φύση" ενός υλικού νοείται, ανάλογα με την περίπτωση, το φυσικό ουράνιο, το ουράνιο με περιεκτικότητα σε ισότοπο 235 κατώτερη της του φυσικού, το ουράνιο εμπλουτισμένο με ουράνιο 235 ή 233, το θόριο, το πλουτώνιο.

ια) Ως "παρτίδα" νοείται μία επί μέρους ποσότητα πυρηνικών υλικών τα οποία λαμβάνονται ως ενότης για λόγους λογιστικής καταχωρήσεως σε ένα κύριο σημείο μετρήσεως και των οποίων η σύνθεση και η ποσότης προσδιορίζονται με ένα ενιαίο σύνολο χαρακτηριστικών ή μετρήσεων. Τα πυρηνικά υλικά δύνανται να είναι ασυσκεύαστα ή να περιέχονται σε ορισμένον αριθμό τεμαχίων δυναμένων να αναγνωρισθούν.

ιβ) Ως "στοιχεία σχετικά με την παρτίδα" νοείται το συνολικό βάρος κάθε στοιχείου πυρηνικών υλικών και για το ουράνιο και το πλουτώνιο, την ισοτοπική σύνθεση, εφ' όσον συντρέχει λόγος. Για τις εκθέσεις προστίθενται τα βάρη των διαφόρων τεμαχίων της παρτίδας και ακολούθως στρογγυλοποιούνται στην πλησιέστερη μονάδα.

ιγ) Ως "λογιστικό απόθεμα" μιας ζώνης ισολογισμού υλικών νοείται το αλγεβρικό άθροισμα του πραγματικού αποθέματος που προσδιορίζεται από την πλέον πρόσφατη απογραφή της εν λόγω ζώνης ισολογισμού υλικών και από όλες τις μεταβολές αποθέματος οι οποίες προέκυψαν μετά την απογραφή αυτή.

ιδ) Ως "διορθώσεις" νοείται μία λογιστική εγγραφή, η οποία αποβλέπει σε διόρθωση διαπιστωμένου λάθους ή σε εμφάνιση βελτιωμένης μετρήσεως ποσότητος η οποία έχει ήδη καταχωρηθεί. Κάθε διόρθωση πρέπει να προσδιορίζει την εγγραφή στην οποία αναφέρεται.

ιε) Ως "ενεργό χιλιόγραμμο" νοείται μία ειδική μονάδα, που χρησιμοποιείται κατά την εφαρμογή του ελέγχου διασφαλίσεων στα πυρηνικά υλικά. Η ποσότης σε ενεργά χιλιόγραμμα προκύπτει αν ληφθούν:

i) για το πλουτώνιο, το βάρος του σε χιλιόγραμμα,

ii) για το ουράνιο με εμπλουτισμό 0,01 (1%) ή ανώτερο, το γινόμενο του βάρους του σε χιλιόγραμμα επί το τετράγωνο του εμπλουτισμού,

iii) για το ουράνιο με εμπλουτισμό κατώτερο του 00,1 (1%) αλλά ανώτερο του 0,005 (0,5%), το γινόμενο του βάρους του σε χιλιόγραμμα επί 0,0001,

iv) για το ουράνιο περιεκτικότητος σε ισότοπο 235 κατώτερης της του φυσικού, με εμπλουτισμό 0,005 (0,5%) ή κατώτερο, και το θόριο, το γινόμενο του βάρους τους σε χιλιόγραμμα επί 0,00005.

ιστ) Ως "μεταβολές αποθέματος" νοείται κάθε αύξηση ή μείωση, εκφρασμένη σε παρτίδες, της ποσότητος των πυρηνικών υλικών σε μία ζώνη ισολογισμού υλικών

ιζ) Ως "κύριο σημείο μετρήσεως" νοείται μία θέση στην οποία το πυρηνικό υλικό παρουσιάζεται με τέτοια μορφή, ώστε να είναι δυνατόν να μετρηθεί για τν προσδιορισθεί η ροή του ή το απόθεμα. Τα κύρια σημεία μετρήσεως περιλαμβάνουν κατά συνέπεια, χωρίς η απαρίθμηση αυτή να είναι περιοριστική, τις παραλαβές και παραδόσεις (συμπεριλαμβανομένων των καταμετρουμένων αποβλήτων) και τις αποθήκες στις ζώνες ισολογισμού υλικών.

ιη) Ως "ζώνη ισολογισμού υλικών" νοείται μία περιοχή στην οποία:

i) η μεταφερόμενη ποσότης των πυρηνικών υλικών δύναται να προσδιορισθεί κατά την εισαγωγή και εξαγωγή από κάθε ζώνη ισολογισμού υλικών, και

ii) δύναται να προσδιορισθεί, εφ'όσον απαιτηθεί, σε κάθε ζώνη ισολογισμού υλικών, το πραγματικό απόθεμα των πυρηνικών υλικών σύμφωνα με τους καθιερωμένους κανόνες, ώστε να καθίσταται δυνατή η κατάρτιση του ισολογισμού υλικών.

ιθ) Ως "διαφορά απογραφής" νοείται η διαφορά μεταξύ του πραγματικού και του λογιστικού αποθέματος.

κ) Ως "πραγματικό απόθεμα" νοείται το άθροισμα το οποίο λαμβάνεται σύμφωνα με τους καθιερωμένους κανόνες, όλων των εκτιμήσεων, βάσει μετρήσεως ή υπολογισμού των ποσοτήτων των πυρηνικών υλικών των παρτίδων που ευρίσκονται σε δεδομένη στιγμή σε μία ζώνη ισολογισμού υλικών.

κα) Ως "διαφορά μεταξύ αποστολέως και παραλήπτου" νοείται η διαφορά μεταξύ της ποσότητος του πυρηνικού υλικού μιας παρτίδας που δηλούται από την αποστέλλουσα ζώνη ισολογισμού υλικών και της ποσότητος που εμετρήθη από την παραλήπτρια ζώνη ισολογισμού υλικών.

κβ) Ως "βασικά στοιχεία" νοούνται τα στοιχεία που έχουν καταγραφεί κατά τις μετρήσεις ή βαθμονομήσεις ή έχουν χρησιμοποιηθεί για τη διατύπωση εμπειρικών σχέσεων, οι οποίες προσδιορίζουν την ταυτότητα των πυρηνικών υλικών και καθορίζουν τα στοιχεία της παρτίδας. Στα βασικά στοιχεία περιλαμβάνονται π.χ. το βάρος των ενώσεων, οι συντελεστές μετατροπής που έχουν εφαρμοσθεί για να προσδιορισθεί το βάρος του στοιχείου, το ειδικό βάρος, η συγκέντρωση του στοιχείου, οι ισοτοπικές αναλογίες, η σχέση μεταξύ των ογκομετρικών και μανομετρικών ενδείξεων και η σχέση μεταξύ παραχθέντος πλουτωνίου και παραχθείσης ενεργείας.

κγ) Ως "βασικό σημείο αναφοράς" νοείται η θέση που επιλέγεται κατά την εξέταση των περιγραφικών πληροφοριών της εγκαταστάσεως στην οποία, υπό κανονικές συνθήκες και σε συνδυασμό με τις πληροφορίες που προέρχονται από το σύνολο των βασικών σημείων αναφοράς, λαμβάνονται και επαληθεύονται οι αναγκαίες και επαρκείς πληροφορίες για την εφαρμογή των μέτρων διασφαλίσεως κατά την έννοια της συμφωνίας. Βασικό σημείο αναφοράς δύναται να είναι οποιαδήποτε θέση στην οποία γίνονται κύριες μετρήσεις για την τήρηση της λογιστικής των υλικών και στην οποία λαμβάνονται μέτρα ασφαλίσεως των ορίων της εγκαταστάσεως και επιβλέψεως.

ΕΓΚΑΤΑΣΤΑΣΕΙΣ ΠΟΥ ΥΠΑΓΟΝΤΑΙ ΣΕ ΠΡΟΣΩΠΟ Ή ΕΠΙΧΕΙΡΗΣΗ ΕΓΚΑΤΕΣΤΗΜΕΝΗ ΕΚΤΟΣ ΤΗΣ ΚΟΙΝΟΤΗΤΟΣ

Άρθρο 37

Όταν μία εγκατάσταση υπάγεται σε πρόσωπο ή επιχείρηση εγκατεστημένη εκτός της Κοινότητος, οι υποχρεώσεις που επιβάλλονται από τον παρόντα κανονισμό βαρύνουν την τοπική διεύθυνση της εγκαταστάσεως.

ΠΑΡΑΡΤΗΜΑΤΑ

Άρθρο 38

Τα παραρτήματα του παρόντος κανονισμού αποτελούν αναπόσπαστο μέρος του. Η Επιτροπή δύναται να επιφέρει δευτερεύουσας σημασίας προσαρμογές, τεχνικού χαρακτήρος.

ΕΝΑΡΞΗ ΙΣΧΥΟΣ

Άρθρο 39

Ο παρών κανονισμός αρχίζει να ισχύει τη δεκάτη πέμπτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Με την επιφύλαξη του άρθρου 40, οι κανονισμοί αριθ. 7 και 8 της Επιτροπής της Ευρωπαϊκής Κοινότητος Ατομικής Ενεργείας καταργούνται.

Άρθρο 40

Τα άρθρα 9 έως 16, 19 και 21 του παρόντος κανονισμού ισχύουν αμέσως μετά την έκδοση των διατάξεων του ελέγχου διασφαλίσεων που αναφέρονται στο άρθρο 7.

Μέχρι εκδόσεως των διατάξεων αυτών, εξακολουθούν να ισχύουν τα άρθρα 2, 5, 7, 8 και 10 του προαναφερθέντος κανονισμού αριθ. 8.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Οκτωβρίου 1976.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ. 15 της 12. 3. 1959, σ. 298/59 και ανακοίνωση σχετικά με την αρίθμηση των κανονισμών της ΕΚΑΕ (ΕΕ αριθ. 34 της 29. 5. 1959, σ. 649/59).

(2) ΕΕ αριθ. 34 της 29. 5. 1959, σ. 651/59.

ΠΑΡΑΡΤΗΜΑ I

ΕΡΩΤΗΜΑΤΟΛΟΓΙΟ ΓΙΑ ΤΗ ΔΗΛΩΣΗ ΤΩΝ ΒΑΣΙΚΩΝ ΤΕΧΝΙΚΩΝ ΧΑΡΑΚΤΗΡΙΣΤΙΚΩΝ ΤΩΝ ΕΓΚΑΤΑΣΤΑΣΕΩΝ Α. ΑΝΤΙΔΡΑΣΤΗΡΕΣ Ημερομηνία...

ΤΑΥΤΟΤΗΣ ΤΗΣ ΕΓΚΑΤΑΣΤΑΣΕΩΣ

1. Επωνυμία.

2. Τόπος εγκαταστάσεως, ακριβής διεύθυνση με αριθμούς τηλεφώνου και τηλετύπου.

3. Ιδιοκτήτης (κατά νόμο υπεύθυνο φυσικό ή νομικό πρόσωπο).

4. Ασκών την εκμετάλλευση (κατά νόμο υπεύθυνο φυσικό ή νομικό πρόσωπο).

5. Παρούσα κατάσταση (εν λειτουργία ή προβλεπόμενη ημερομηνία ενάρξεως λειτουργίας).

6. Αντικείμενο και τύπος της εγκαταστάσεως.

7. Τρόπος λειτουργίας της εγκαταστάσεως που προσδιορίζει την ποσότητα των διακινουμένων υλικών (σύστημα που έχει επιλεγεί για τις εναλλασσόμενες ομάδες εργατών, κατά προσέγγιση ημερομηνίες των περιόδων λειτουργίας εντός του έτους, κλπ.).

8. Σχεδιάγραμμα της τοποθεσίας. Τοπογραφικό διάγραμμα, με ένδειξη των περιμέτρων της θέσεως της εγκαταστάσεως (κτίρια, οδοί, ποταμοί, σιδηροδρομικές γραμμές, κλπ.).

9. Σχεδιάγραμμα της εγκαταστάσεως:

α) όρια της εγκαταστάσεως, περιφράξεις και οδοί προσβάσεως,

β) ζώνη εναποθηκεύσεως των εισερχομένων πυρηνικών υλικών,

γ) ζώνη αντιδραστήρος,

δ) ζώνη δοκιμών και πειραμάτων, εργαστήρια,

ε) ζώνη εναποθηκεύσεως των εξερχομένων πυρηνικών υλικών,

στ) αποθήκη πυρηνικών αποβλήτων.

ΣΗΜ.: 1. Σύμφωνα με το άρθρο 79 της συνθήκης, οι υπόχρεοι κοινοποιούν στις αρχές του ενδιαφερομένου Κράτους μέλους τις ανακοινώσεις που απευθύνουν στην Επιτροπή δυνάμει του άρθρου 78.

2. Η ένδειξη "άνευ αντικειμένου" δύναται να δοθεί ως απάντηση σε ερωτήσεις που δεν αφορούν το δηλούντα. Η Επιτροπή διατηρεί πάντοτε το δικαίωμα να ζητήσει, εφ' όσον το θεωρήσει αναγκαίο, συμπληρωματικές πληροφορίες που απορρέουν από το σχετικό ερωτηματολόγιο.

Το παρόν ερωτηματολόγιο, δεόντως συμπληρούμενο και υπογραφόμενο, πρέπει να αποστέλλεται στην Επιτροπή των Ευρωπαϊκών Κοινοτήτων:

Commission des Communautes Europeennes, direction "controle de securite d' Euratom", batiment Jean Monnet, Kirchberg, Luxembourg (Grand Duche de Luxembourg).

10. Συμπληρωματικά στοιχεία που αφορούν την κύρια εγκατάσταση:

α) ονομαστική θερμική ισχύς ανά αντιδραστήρα επί συνεχούς λειτουργίας.

β) αρχικά υλικά και ειδικά σχάσιμα υλικά,

γ) αρχικός εμπλουτισμός του πυρήνος,

δ) επιβραδυντής

ε) ψυκτικό.

ΓΕΝΙΚΗ ΔΙΑΡΡΥΘΜΙΣΗ ΤΗΣ ΕΓΚΑΤΑΣΤΑΣΕΩΣ, ΠΕΡΙΛΑΜΒΑΝΟΜΕΝΩΝ ΤΩΝ ΧΑΡΑΚΤΗΡΙΣΤΙΚΩΝ ΠΟΥ ΑΦΟΡΟΥΝ ΤΗ ΛΟΓΙΣΤΙΚΗ ΤΩΝ ΥΛΙΚΩΝ, ΤΑ ΟΡΙΑ ΤΗΣ ΕΓΚΑΤΑΣΤΑΣΕΩΣ ΚΑΙ ΤΗΝ ΕΠΙΒΛΕΨΗ Περιγραφή των πυρηνικών υλικών (1)

11. Γραφική παράσταση του στοιχείου και/ή της διατάξεως του καυσίμου, λεπτομερής αρκετά, ώστε να παρέχει μία εικόνα της γενικής δομής και των ολικών διαστάσεών τους. (Στοιχείο είναι η μικρότερη μονάδα που περιέχει καύσιμο υλικό, διάταξη είναι συνδυασμός στοιχείων που αποτελούν ενότητα, όπως συγκρότημα ή δέσμη. Τα μέτρα που λαμβάνονται για την αντικατάσταση των στοιχείων πρέπει να αναφέρονται εφ' όσον είναι αναγκαίο, και πρέπει να προσδιορίζεται αν πρόκειται για συνήθη διαδικασία).

12. Υλικά που αποτελούν το καύσιμο (περιλαμβανομένου του πυρηνικού υλικού των διατάξεων ελέγχου ή ρυθμίσεως, εφ' όσον υπάρχουν):

α) χημική σύνθεση ή κύρια συστατικά του κράματος,

β) μέσος εμπλουτισμός κατά διάταξη,

γ) ονομαστικό βάρος του καυσίμου κατά διάταξη, με κατασκευαστικές ανοχές.

13. Υλικό περικαλύψεως.

14. Μέθοδος αναγνωρίσεως, εφ' όσον υπάρχει, των διαφόρων στοιχείων και/ή διατάξεων του καυσίμου.

15. Άλλα πυρηνικά υλικά που χρησιμοποιούνται στην εγκατάσταση (συνοπτική απαρίθμηση των υλικών, του σκοπού και του τρόπου χρησιμοποιήσεώς τους, π.χ. ενισχυτικές ράβδοι).

Ροή των πυρηνικών υλικών

16. Διάγραμμα εμφαίνον τα σημεία στα οποία γίνεται ο προσδιορισμός της ταυτότητος ή η μέτρηση των πυρηνικών υλικών, τις ζώνες ισολογισμού υλικών και τις θέσεις εναποθηκεύσεως που χρησιμοποιούνται για τη λογιστική των υλικών και το υπολογιζόμενο μέγεθος των αποθεμάτων των πυρηνικών υλικών στις ζώνες αυτές, υπό κανονικές συνθήκες λειτουργίας.

17. Προβλεπόμενα θεωρητικά στοιχεία του κύκλου καυσίμου στα οποία περιλαμβάνονται, κατά περίπτωση:

α) η φόρτιση του πυρήνος του αντιδραστήρος,

β) το προβλεπόμενο ποσοστό καύσεως (burn-up),

γ) η ετήσια επαναφόρτιση,

δ) η συχνότης επαναφορτίσεως (εν λειτουργία ή μη),

ε) οι γενικές προβλέψεις σχετικά με την ποσότητα των διακινουμένων υλικών και το απόθεμα, καθώς και τις παραλαβές και αποστολές.

Χειρισμός των πυρηνικών υλικών

18. Σχεδιάγραμμα της διατάξεως και της γενικής διαρρυθμίσεως των αποθηκών των μη ακτινοβοληθέντων καυσίμων και περιγραφή της συσκευασίας.

19. Σχεδιάγραμμα της διατάξεως και της γενικής διαρρυθμίσεως του χώρου προπαρασκευής και/ή δοκιμής των μη ακτινοβοληθέντων καυσίμων και της ζώνης φορτίσεως του αντιδραστήρος.

20. Γραφική παράσταση της γενικής διατάξεως του εξοπλισμού που χρησιμεύει στη μετακίνηση των ακτινοβοληθέντων και μη καυσίμων, περιλαμβανομένων των συστημάτων ή μηχανών επαναφορτίσεως.

21. Γραφική παράσταση εμφαίνουσα τη γενική διάταξη του δοχείου του αντιδραστήρος, τη θέση του πυρήνος και τα στόμια του δοχείου. Μέθοδος χειρισμού του καυσίμου εντός του δοχείου.

22. Γραφική παράσταση του πυρήνος εμφαίνουσα τη γενική διάταξη, το πλέγμα στοιχείων, τη μορφή, τις αποστάσεις μεταξύ στοιχείων και τις διαστάσεις του πυρήνος, τον ανακλαστήρα, καθώς και τη θέση, τη μορφή και τις διαστάσεις των στοιχείων ελέγχου και τις πειραματικές θέσεις και/ή τις θέσεις των ακτινοβολήσεων.

23. Αριθμός και διαστάσεις των διόδων για στοιχεία ή διατάξεις καυσίμου και για στοιχεία ελέγχου εντός του πυρήνος.

24. Εναποθήκευση του χρησιμοποιηθέντος καυσίμου:

α) γραφική παράσταση εμφαίνουσα τη γενική διάταξη και τη θέση της εναποθηκεύσεως,

β) μέθοδος εναποθηκεύσεως,

γ) προβλεπόμενη χωρητικότης εναποθηκεύσεως,

δ) εξοπλισμός για το χειρισμό του ακτινοβοληθέντος καυσίμου,

ε) ελάχιστος χρόνος ψύξεως προ της αποστολής του ακτινοβοληθέντος καυσίμου,

στ) σχέδιο και περιγραφή των δοχείων μεταφοράς του ακτινοβοληθέντος καυσίμου (αναγκαία για τη μελέτη της δυνατότητος σφραγίσματος).

25. Ζώνη δοκιμής των πυρηνικών υλικών (εφ' όσον συντρέχει λόγος):

α) συνοπτική περιγραφή της φύσεως των δραστηριοτήτων,

β) περιγραφή των κυριωτέρων εξοπλισμών (π.χ. θερμός θάλαμος, συσκευές απομακρύνσεως του περικαλύμματος και διαλύσεως των στοιχείων του καυσίμου),

γ) περιγραφή των δοχείων μεταφοράς των πυρηνικών υλικών και του τρόπου συσκευασίας των αποβλήτων και των καταλοίπων (αναγκαία για τη μελέτη της δυνατότητος σφραγίσματος),

δ) εναποθήκευση των πυρηνικών υλικών, ακτινοβοληθέντων και μη,

ε) σχεδιάγραμμα της διατάξεως και της γενικής διαρρυθμίσεως των ανωτέρω εγκαταστάσεων, εφ' όσον δεν έχει γίνει πρόβλεψη σε άλλο κεφάλαιο.

Στοιχεία αφορώντα το ψυκτικό

26. Διαγράμματα ροής του ψυκτικού, αναγκαία για τον υπολογισμό του θερμικού ισολογισμού (να αναφερθεί η πίεση, οι θερμοκρασίες και η ροή της μάζης στα κυριότερα σημεία).

ΛΟΓΙΣΤΙΚΗ ΚΑΙ ΕΛΕΓΧΟΣ ΤΩΝ ΠΥΡΗΝΙΚΩΝ ΥΛΙΚΩΝ Λογιστικό σύστημα

27. Σύστημα λογιστικής και ελέγχου των πυρηνικών υλικών (να περιγραφεί το λογιστικό σύστημα κατ' είδος και/ή κατά ποσότητα, περιλαμβανομένων των χρησιμοποιουμένων καταλλήλων μεθόδων μετρήσεως με ένδειξη των προβλεπομένων βαθμών ακριβείας. Να δοθούν προς τούτο ασυμπλήρωτα υποδείγματα των εντύπων που χρησιμοποιούνται για όλες τις διαδικασίες ελέγχου και λογιστικής). Πρέπει επίσης να αναφέρεται επί πόσο χρόνο πρέπει να φυλάσσονται αυτές οι καταστάσεις.

Πραγματική απογραφή

28. Περιγραφή των διαδικασιών, προβλεπόμενη συχνότης, μέθοδοι που χρησιμοποιούνται από τον ασκούντα την εκμετάλλευση για τη διενέργεια της πραγματικής απογραφής (λογιστική κατ' είδος και/ή κατά ποσότητα, περιλαμβανομένων των κυριοτέρων μεθόδων μετρήσεως), προβλεπόμενοι βαθμοί ακριβείας. Πρόσβαση στα πυρηνικά υλικά στο εσωτερικό του πυρήνος και στα ακτινοβοληθέντα πυρηνικά υλικά στο εξωτερικό του πυρήνος. Προβλεπόμενες στάθμες ακτινοβολίας.

ΛΟΙΠΕΣ ΠΛΗΡΟΦΟΡΙΕΣ, ΑΝΑΓΚΑΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΕΛΕΓΧΟΥ ΔΙΑΣΦΑΛΙΣΕΩΝ 29. Οργάνωση της λογιστικής και του ελέγχου των υλικών.

30. Πληροφορίες σχετικά με τους κανόνες προστασίας της υγείας και ασφαλείας που πρέπει να τηρούνται και προς τους οποίους πρέπει να συμμορφούνται οι επιθεωρητές εντός της εγκαταστάσεως.

Β. ΚΡΙΣΙΜΕΣ (ΚΑΙ ΜΗΔΕΝΙΚΗΣ ΕΝΕΡΓΕΙΑΣ) ΕΓΚΑΤΑΣΤΑΣΕΙΣ Ημερομηνία...

ΤΑΥΤΟΤΗΣ ΤΗΣ ΕΓΚΑΤΑΣΤΑΣΕΩΣ

1. Επωνυμία.

2. Τόπος εγκαταστάσεως, ακριβής διεύθυνση με αριθμούς τηλεφώνου και τηλετύπου.

3. Ιδιοκτήτης (κατά νόμο υπεύθυνο φυσικό ή νομικό πρόσωπο).

4. Ασκών την εκμετάλλευση (κατά νόμο υπεύθυνο φυσικό ή νομικό πρόσωπο).

5. Παρούσα κατάσταση (εν λειτουργία ή προβλεπόμενη ημερομηνία ενάρξεως λειτουργίας).

6. Αντικείμενο και τύπος της εγκαταστάσεως.

7. Τρόπος λειτουργίας της εγκαταστάσεως που προσδιορίζει την ποσότητα των διακινουμένων υλικών της (σύστημα που έχει επιλεγεί για τις εναλλασσόμενες ομάδες εργατών, κατά προσέγγιση ημερομηνίες των περιόδων λειτουργίας εντός του έτους, κλπ.).

8. Σχεδιάγραμμα της τοποθεσίας. Τοπογραφικό διάγραμμα, με ένδειξη των περιμέτρων και της θέσεως της εγκαταστάσεως (κτίρια, οδοί, ποταμοί, σιδηροδρομικές γραμμές, κλπ.).

9. Σχεδιάγραμμα της εγκαταστάσεως:

α) όρια της εγκαταστάσεως, περιφράξεις και οδοί προσβάσεως,

β) ζώνη ή ζώνες εναποθηκεύσεως των πυρηνικών υλικών,

γ) ζώνη συναρμολογήσεως των στοιχείων καυσίμου, εργαστήρια, κλπ.,

δ) κύρια κρίσιμη διάταξη(2).

10. Συμπληρωματικά στοιχεία που αφορούν την κύρια εγκατάσταση(2):

α) μέγιστη προβλεπόμενη ισχύς λειτουργίας και/ή ροή νετρονίων,

β) κυριότερος ή κυριότεροι τύποι πυρηνικών υλικών και βαθμός εμπλουτισμού,

γ) επιβραδυντής,

δ) ανακλαστήρας, γόνιμο στρώμα,

ε) ψυκτικό.

ΓΕΝΙΚΗ ΔΙΑΡΡΥΘΜΙΣΗ ΤΗΣ ΕΓΚΑΤΑΣΤΑΣΕΩΣ, ΠΕΡΙΛΑΜΒΑΝΟΜΕΝΩΝ ΤΩΝ ΣΤΟΙΧΕΙΩΝ ΠΟΥ ΑΦΟΡΟΥΝ ΤΗ ΛΟΓΙΣΤΙΚΗ ΤΩΝ ΥΛΙΚΩΝ, ΤΑ ΟΡΙΑ ΤΗΣ ΕΓΚΑΤΑΣΤΑΣΕΩΣ ΚΑΙ ΤΗΝ ΕΠΙΒΛΕΨΗ Περιγραφή των πυρηνικών υλικών

11. Περιγραφή με γραφικές παραστάσεις ή με άλλο τρόπο όλων των πυρηνικών υλικών της εγκαταστάσεως, με ένδειξη:

α) όλων των τύπων των μονάδων, περιλαμβανομένων και των συνήθων μονάδων χειρισμού,

β) της χημικής συνθέσεως ή των κυρίων συστατικών του κράματος,

γ) της μορφής και των διαστάσεων,

δ) του βαθμού εμπλουτισμού,

ε) του ονομαστικού βάρους των πυρηνικών υλικών, με κατασκευαστικές ανοχές,

στ) του υλικού περικαλύψεως,

ζ) της ή των μεθόδων για την αναγνώριση των μονάδων.

Θέση και χειρισμός των πυρηνικών υλικών

12. Περιγραφή με σχεδιαγράμματα θέσεως και γενικής διαρρυθμίσεως ή με άλλον τρόπο:

α) των ζωνών εναποθηκεύσεως και συναρμολογήσεως των πυρηνικών υλικών και της ή των καθ'εαυτού κρισίμων διατάξεων (θέση των αποθεμάτων),

β) της προβλεπομένης τάξεως μεγέθους των αποθεμάτων στις θέσεις αυτές,

γ) της φυσικής διατάξεως του εξοπλισμού που χρησιμοποιείται για τη συναρμολόγηση, τις δοκιμές και τις μετρήσεις των πυρηνικών υλικών,

δ) των διαδρομών κατά τη μεταφορά των πυρηνικών υλικών.

13. Γραφική παράσταση, με περιγραφή του πυρήνος της κρίσιμης διατάξεως, εμφαίνουσα τη δομή του υποστηρίγματος του πυρήνος, τη θωράκιση και το σύστημα απαγωγής της θερμότητος (για κάθε κρίσιμη διάταξη, εφ' όσον υπάρχουν περισσότερες της μιας στην εγκατάσταση).

ΛΟΓΙΣΤΙΚΗ ΚΑΙ ΕΛΕΓΧΟΣ ΤΩΝ ΠΥΡΗΝΙΚΩΝ ΥΛΙΚΩΝ Λογιστικό σύστημα

14. Περιγραφή του συστήματος ελέγχου και λογιστικής των πυρηνικών υλικών (να περιγραφεί το λογιστικό σύστημα κατ' είδος και/ή κατά ποσότητα, περιλαμβανομένων των κυριοτέρων μεθόδων μετρήσεως που χρησιμοποιούνται με ένδειξη των προβλεπομένων βαθμών ακριβείας). Να δοθούν προς τούτο ασυμπλήρωτα υποδείγματα των εντύπων που χρησιμοποιούνται για όλες τις διαδικασίες ελέγχου και λογιστικής. Πρέπει επίσης να αναφέρεται επί πόσο χρόνο πρέπει να φυλάσσονται αυτές οι καταστάσεις.

Πραγματική απογραφή

15. Περιγραφή των διαδικασιών, προβλεπόμενη συχνότης, μέθοδοι που χρησιμοποιούνται από τον ασκούντα την εκμετάλλευση για τη διενέργεια της πραγματικής απογραφής (λογιστική κατ' είδος και/ή κατά ποσότητα, περιλαμβανομένων των κυριοτέρων μεθόδων μετρήσεως), προβλεπόμενοι βαθμοί ακριβείας. Πρόσβαση στα πυρηνικά υλικά στο εσωτερικό του πυρήνος και στα ακτινοβοληθέντα πυρηνικά υλικά στο εξωτερικό του πυρήνος.

Προβλεπόμενες στάθμες ακτινοβολίας.

ΛΟΙΠΕΣ ΠΛΗΡΟΦΟΡΙΕΣ, ΑΝΑΓΚΑΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΕΛΕΓΧΟΥ ΔΙΑΣΦΑΛΙΣΕΩΝ 16. Οργάνωση της λογιστικής και του ελέγχου των υλικών.

17. Πληροφορίες σχετικά με τους κανόνες προστασίας της υγείας και ασφαλείας που πρέπει να τηρούνται και προς τους οποίους πρέπει να συμμορφούνται οι επιθεωρητές εντός της εγκαταστάσεως.

Γ. ΕΓΚΑΤΑΣΤΑΣΕΙΣ ΜΕΤΑΤΡΟΠΗΣ, ΚΑΤΑΣΚΕΥΗΣ ΚΑΙ ΕΠΑΝΕΠΕΞΕΡΓΑΣΙΑΣ Ημερομηνία...

ΤΑΥΤΟΤΗΣ ΤΗΣ ΕΓΚΑΤΑΣΤΑΣΕΩΣ

1. Επωνυμία.

2. Τόπος εγκαταστάσεως, ακριβής διεύθυνση με αριθμούς τηλεφώνου και τηλετύπου.

3. Ιδιοκτήτης (κατά νόμο υπεύθυνο φυσικό ή νομικό πρόσωπο).

4. Ασκών την εκμετάλλευση (κατά νόμο υπεύθυνο φυσικό ή νομικό πρόσωπο).

5. Παρούσα κατάσταση (εν λειτουργία ή προβλεπόμενη ημερομηνία ενάρξεως λειτουργίας).

6. Αντικείμενο και τύπος της εγκαταστάσεως.

7. Τρόπος λειτουργίας της εγκαταστάσεως που προσδιορίζει την ποσότητα των διακινουμένων υλικών της (σύστημα που έχει επιλεγεί για τις εναλλασσόμενες ομάδες εργατών, κατά προσέγγιση ημερομηνίες των περιόδων λειτουργίας εντός του έτους, κλπ.).

8. Σχεδιάγραμμα της τοποθεσίας. Τοπογραφικό διάγραμμα των περιμέτρων και της θέσεως της εγκαταστάσεως (κτίρια, οδοί, ποταμοί, σιδηροδρομικές γραμμές, κλπ.).

9. Σχεδιάγραμμα της εγκαταστάσεως:

α) όρια της εγκαταστάσεως, περιφράξεις και οδοί προσβάσεως,

β) διαδρομές, τις οποίες ακολουθούν τα πυρηνικά υλικά,

γ) αποθήκη για τα εισερχόμενα πυρηνικά υλικά,

δ) κάθε κύρια ζώνη επεξεργασίας και εργαστήριο επεξεργασίας,

ε) ζώνες δοκιμών ή πειραματισμού,

στ) αποθήκη για τα εξερχόμενα πυρηνικά υλικά,

ζ) αποθήκες για τα απόβλητα,

η) εργαστήριο αναλύσεων.

ΓΕΝΙΚΗ ΔΙΑΡΡΥΘΜΙΣΗ ΤΗΣ ΕΓΚΑΤΑΣΤΑΣΕΩΣ, ΠΕΡΙΛΑΜΒΑΝΟΜΕΝΩΝ ΤΩΝ ΣΤΟΙΧΕΙΩΝ ΠΟΥ ΑΦΟΡΟΥΝ ΤΗ ΛΟΓΙΣΤΙΚΗ ΤΩΝ ΥΛΙΚΩΝ, ΤΑ ΟΡΙΑ ΤΗΣ ΕΓΚΑΤΑΣΤΑΣΕΩΣ ΚΑΙ ΤΗΝ ΕΠΙΒΛΕΨΗ Ροή, θέση και χειρισμός των πυρηνικών υλικών

10. Διάγραμμα εμφαίνον τα σημεία στα οποία γίνεται ο προσδιορισμός της ταυτότητος ή η μέτρηση των πυρηνικών υλικών, τις ζώνες ισολογισμού υλικών και τις θέσεις εναποθηκεύσεως που χρησιμοποιούνται για τη λογιστική των υλικών, και υπολογιζόμενο μέγεθος των αποθεμάτων στις ζώνες αυτές υπό κανονικές συνθήκες λειτουργίας. Πρέπει να προσδιορίζονται (εφ' όσον συντρέχει λόγος):

α) το μέγεθος της παρτίδας ή η ποσότης των διακινουμένων υλικών,

β) η μέθοδος εναποθηκεύσεως ή συσκευασίας,

γ) η ικανότης εναποθηκεύσεως,

δ) οι γενικές προβλέψεις ως προς την ποσότητα των διακινουμένων υλικών, τα αποθέματα και τις παραλαβές και αποστολές.

11. Συμπληρωματικά προς την ανωτέρω παράγραφο 10, οι ζώνες εναποθηκεύσεως για την τροφοδότηση των εγκαταστάσεων επανεπεξεργασίας πρέπει να περιγράφονται με γραφική παράσταση της γενικής διαρρυθμίσεώς τους, εμφαίνουσα:

α) τις θέσεις των στοιχείων του καυσίμου και των εξοπλισμών χειρισμού,

β) τους τύπους των στοιχείων του καυσίμου, με ένδειξη της περιεκτικότητος σε πυρηνικά υλικά και του βαθμού εμπλουτισμού.

12. Συμπληρωματικά προς την ανωτέρω παράγραφο 10, η περιγραφή της φάσεως ανακυκλώσεως κατά την επεξεργασία πρέπει να περιλαμβάνει, εφ' όσον τα στοιχεία αυτά είναι διαθέσιμα:

α) τη διάρκεια της προσωρινής εναποθηκεύσεως,

β) το προβλεπόμενο χρονοδιάγραμμα εξωτερικής ανακυκλώσεως (εφ' όσον συντρέχει λόγος).

13. Συμπληρωματικά προς την ανωτέρω παράγραφο 10, η περιγραφή της φάσεως διαλογής κατά την επεξεργασία πρέπει να περιλαμβάνει τη μέθοδο διαλογής (αποβολή ή εναποθήκευση).

14. Υπό συνθήκες ισορροπίας και λαμβανομένου υπόψη του τρόπου λειτουργίας που παρατίθεται στην παράγραφο 7, για κάθε σχηματική παράσταση αναφερόμενη στις παραγράφους 10 και 16, να δηλώνεται:

α) η ονομαστική ετήσια ποσότης των διακινουμένων υλικών,

β) τα αποθέματα, κατά τη διάρκεια της επεξεργασίας, βάσει της ονομαστικής ικανότητος εναποθηκεύσεως.

15. Περιγραφή των συνήθως εφαρμοζομένων μεθόδων για τον ολικό ή μερικό καθαρισμό της εγκαταστάσεως. Να περιληφθεί περιγραφή της ειδικής δειγματοληψίας και των σημείων μετρήσεως που συνδέονται με την εργασία του καθαρισμού και την επακολουθούσα διενέργεια της πραγματικής απογραφής, εφ' όσον τέτοια περιγραφή δεν περιέχεται στην ανωτέρω παράγραφο 10.

Περιγραφή των πυρηνικών υλικών

16. Περιγραφή, με διαγράμματα ή με άλλον τρόπο, της προβλεπομένης ροής και του αποθέματος όλων των πυρηνικών υλικών στις ζώνες εναποθηκεύσεως και επεξεργασίας. Πρέπει να προσδιορίζονται:

α) η φυσική και χημική μορφή,

β) η κλίμακα των περιεκτικοτήτων ή τα μέγιστα όρια που προβλέπονται για κάθε κατηγορία στερεών ή υγρών αποβλήτων,

γ) το εύρος εμπλουτισμού.

ΛΟΓΙΣΤΙΚΗ ΚΑΙ ΕΛΕΓΧΟΣ ΤΩΝ ΠΥΡΗΝΙΚΩΝ ΥΛΙΚΩΝ Λογιστικό σύστημα

17. Περιγραφή του λογιστικού συστήματος που χρησιμοποιείται για την καταγραφή και ανακοίνωση των λογιστικών στοιχείων και για την κατάρτιση των ισολογισμών υλικών, παρέχοντας προς το σκοπό αυτόν τα υποδείγματα των εντύπων που χρησιμοποιούνται σε όλες τις εργασίες αυτού του είδους. Πρέπει να προσδιορίζεται επί πόσο χρόνο πρέπει να φυλάσσονται αυτές οι καταστάσεις.

18. Προσδιορισμός της ημερομηνίας και συχνότητος των ισολογισμών υλικών, περιλαμβανομένων και αυτών που καταρτίζονται κατά τη διάρκεια εκτελέσεως του προγράμματος. Περιγραφή των μεθόδων και διαδικασιών που χρησιμοποιούνται για την τακτοποίηση των λογιστικών καταστάσεων, μετά τη διενέργεια της πραγματικής απογραφής της εγκαταστάσεως.

19. Περιγραφή της διαδικασίας για την επεξεργασία των διαφορών μεταξύ αποστολέως-παραλήπτου και της μεθόδου τακτοποιήσεως των λογιστικών καταστάσεων.

20. Περιγραφή της διαδικασίας διορθώσεως των λογιστικών καταστάσεων, σε περίπτωση λογιστικών ή γραφικών λαθών, με ένδειξη, κατά περίπτωση, των επιπτώσεων επί των διαφορών αποστολέως-παραλήπτου.

Πραγματική απογραφή

21. Να γίνει αναφορά στην παράγραφο 15. Σύμφωνα με τα διαγράμματα των παραγράφων 10 και 16, να προσδιορισθεί ποιοι εξοπλισμοί πρέπει να θεωρούνται ως δοχεία πυρηνικών υλικών υπό συνθήκες διενεργείας πραγματικής απογραφής. Να αναφερθεί το χρονοδιάγραμμα που προβλέπεται για τη διενέργεια πραγματικών απογραφών κατά τη διάρκεια της εκτελέσεως του προγράμματος.

Μέθοδοι μετρήσεως, δειγματοληψίας και αναλύσεως

22. Πρέπει να περιγράφεται η μέθοδος που χρησιμοποιείται για την πραγματοποίηση κάθε μετρήσεως στο υποδεικνυόμενο σημείο και να αναφέρονται οι εξισώσεις ή οι πίνακες που χρησιμοποιούνται και οι υπολογισμοί που γίνονται για τον προσδιορισμό των πραγματικών βαρών ή όγκων. Πρέπει να προσδιορίζεται αν η καταγραφή των στοιχείων γίνεται με αυτόματα μέσα ή με το χέρι. Πρέπει να περιγράφονται η μέθοδος και η πρακτική που ακολουθούνται για τη δειγματοληψία σε κάθε υποδεικνυόμενο σημείο.

23. Πρέπει να προσδιορίζονται ειδικά οι μέθοδοι αναλύσεως που χρησιμοποιούνται για λογιστικούς σκοπούς. Κατάλληλη είναι η παραπομπή σε εγχειρίδιο ή έκθεση.

Έλεγχος της ακριβείας των μετρήσεων

24. Περιγραφή του προγράμματος ελέγχου της ποιότητος των αναγκαίων μετρήσεων για τη λογιστική των υλικών, περιλαμβανομένων (με ένδειξη των βαθμών ακριβείας) των προγραμμάτων που αφορούν το συνεχή υπολογισμό της ακριβείας και των αποκλίσεων σχετικά με τις μεθόδους αναλύσεως, τα βάρη, τους όγκους και τις δειγματοληψίες, καθώς και με τις βαθμονομήσεις του αντιστοίχου εξοπλισμού. Μέθοδος βαθμονομήσεως των συσκευών μετρήσεως που αναφέρονται στην παράγραφο 23. Τύπος και ποιότης των προτύπων που χρησιμοποιούνται για τις μεθόδους αναλύσεως, που αναφέρονται στην παράγραφο 23. Τύπος των χρησιμοποιουμένων συσκευών αναλύσεως, μέθοδος βαθμονομήσεως και συχνότης.

Στατιστική ανάλυση

25. Περιγραφή των μεθόδων της στατιστικής αναλύσεως των στοιχείων που συγκεντρώνονται κατά τη διάρκεια των προγραμμάτων ελέγχου των μετρήσεων για τον υπολογισμό του βαθμού ακριβείας και της ορθότητος και την εκτίμηση του βαθμού αβεβαιότητος των μετρήσεων (π.χ. προσδιορισμός των τυχαίων και συστηματικών σφαλμάτων των μετρήσεων και αντίστοιχα όρια σφάλματος). Στατιστικές μέθοδοι που χρησιμοποιούνται για το συνδυασμό των εκτιμήσεων των σφαλμάτων μεμονωμένης μετρήσεως, με σκοπό την εξεύρεση των συνολικών ορίων των σφαλμάτων στις διαφορές αποστολέως-παραλήπτου, στο λογιστικό απόθεμα, στο πραγματικό απόθεμα, και στις διαφορές απογραφής.

ΑΛΛΕΣ ΠΛΗΡΟΦΟΡΙΕΣ, ΑΝΑΓΚΑΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΕΛΕΓΧΟΥ ΔΙΑΣΦΑΛΙΣΕΩΝ 26. Οργάνωση της λογιστικής και του ελέγχου των υλικών.

27. Πληροφορίες που αφορούν τους κανόνες προστασίας της υγείας και ασφαλείας που πρέπει να τηρούνται και προς τους οποίους πρέπει να συμμορφούνται οι επιθεωρητές εντός της εγκαταστάσεως.

Δ. ΕΓΚΑΤΑΣΤΑΣΕΙΣ ΑΠΟΘΗΚΕΥΣΕΩΣ (3) Ημερομηνία...

ΤΑΥΤΟΤΗΣ ΤΗΣ ΕΓΚΑΤΑΣΤΑΣΕΩΣ

1. Επωνυμία.

2. Τόπος εγκαταστάσεως, ακριβής διεύθυνση με αριθμούς τηλεφώνου και τηλετύπου.

3. Ιδιοκτήτης (κατά νόμο υπεύθυνο φυσικό ή νομικό πρόσωπο).

4. Ασκών την εκμετάλλευση (κατά νόμο υπεύθυνο φυσικό ή νομικό πρόσωπο).

5. Παρούσα κατάσταση (εν λειτουργία ή προβλεπόμενη ημερομηνία ενάρξεως λειτουργίας).

6. Αντικείμενο και τύπος της εγκαταστάσεως.

7. Σχεδιάγραμμα της εγκαταστάσεως: όρια, περιφράξεις και οδοί προσβάσεως (εφ' όσον συντρέχει λόγος).

ΓΕΝΙΚΗ ΔΙΑΡΡΥΘΜΙΣΗ ΤΗΣ ΕΓΚΑΤΑΣΤΑΣΕΩΣ, ΠΕΡΙΛΑΜΒΑΝΟΜΕΝΩΝ ΤΩΝ ΣΤΟΙΧΕΙΩΝ ΠΟΥ ΑΦΟΡΟΥΝ ΤΗ ΛΟΓΙΣΤΙΚΗ ΤΩΝ ΥΛΙΚΩΝ, ΤΑ ΟΡΙΑ ΤΗΣ ΕΓΚΑΤΑΣΤΑΣΕΩΣ ΚΑΙ ΤΗΝ ΕΠΙΒΛΕΨΗ Περιγραφή των πυρηνικών υλικών

8. Περιγραφή με σχέδια ή με άλλον τρόπο όλων των πυρηνικών υλικών της εγκαταστάσεως με ένδειξη:

α) όλων των τύπων των μονάδων, περιλαμβανομένων και των συνήθων μονάδων χειρισμού,

β) της χημικής συνθέσεως ή των κυρίων συστατικών του κράματος,

γ) της μορφής και των διαστάσεων,

δ) του βαθμού εμπλουτισμού,

ε) του ονομαστικού βάρους των πυρηνικών υλικών και των προβλεπομένων κατασκευαστικών ανοχών,

στ) του υλικού περικαλύψεως,

ζ) της ή των μεθόδων για την αναγνώριση των μονάδων.

Θέση και χειρισμός των πυρηνικών υλικών

9. Περιγραφή με σχεδιαγράμματα θέσεως και γενικής διαρρυθμίσεως ή με άλλον τρόπο:

α) των ζωνών εναποθηκεύσεως των πυρηνικών υλικών (θέση των αποθεμάτων),

β) της προβλεπομένης τάξεως μεγέθους των αποθεμάτων στις ζώνες αυτές,

γ) της εναποθηκεύσεως των πυρηνικών υλικών και/ή των δοχείων μεταφοράς,

δ) των διαδρομών που ακολουθούνται και των εξοπλισμών που χρησιμοποιούνται για τις μεταφορές των πυρηνικών υλικών (κατά περίπτωση).

ΛΟΓΙΣΤΙΚΗ ΚΑΙ ΕΛΕΓΧΟΣ ΤΩΝ ΠΥΡΗΝΙΚΩΝ ΥΛΙΚΩΝ Λογιστικό σύστημα

10. Περιγραφή του συστήματος ελέγχου και λογιστικής των πυρηνικών υλικών (να περιγραφεί το λογιστικό σύστημα κατ' είδος και/ή κατά ποσότητα, περιλαμβανομένων των κυριοτέρων από τις χρησιμοποιούμενες μεθόδους μετρήσεως, με ένδειξη των βαθμών ακριβείας). Να δοθούν προς τούτο ασυμπλήρωτα υποδείγματα των εντύπων που χρησιμοποιούνται για όλες τις διαδικασίες ελέγχου και λογιστικής.

Πραγματική απογραφή

11. Περιγραφή των διαδικασιών, προβλεπόμενη συχνότης, μέθοδοι που χρησιμοποιούνται από τον ασκούντα την εκμετάλλευση για τη διενέργεια της πραγματικής απογραφής (λογιστική κατ' είδος και/ή κατά ποσότητα, περιλαμβανομένων των κυριοτέρων μεθόδων μετρήσεως) και προβλεπόμενοι βαθμοί ακριβείας.

ΑΛΛΕΣ ΠΛΗΡΟΦΟΡΙΕΣ, ΑΝΑΓΚΑΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΕΛΕΓΧΟΥ ΔΙΑΣΦΑΛΙΣΕΩΝ 12. Οργάνωση της λογιστικής και του ελέγχου των υλικών.

13. Πληροφορίες σχετικά με τους κανόνες προστασίας της υγείας και ασφαλείας που πρέπει να τηρούνται και προς τους οποίους πρέπει να συμμορφούνται οι επιθεωρητές εντός της εγκαταστάσεως.

Ε. ΕΡΓΟΣΤΑΣΙΑ ΔΙΑΧΩΡΙΣΜΟΥ ΙΣΟΤΟΠΩΝ Ημερομηνία...

ΤΑΥΤΟΤΗΣ ΤΗΣ ΕΓΚΑΤΑΣΤΑΣΕΩΣ

1. Επωνυμία.

2. Τόπος εγκαταστάσεως, ακριβής διεύθυνση με αριθμούς τηλεφώνου και τηλετύπου.

3. Ιδιοκτήτης (κατά νόμο υπεύθυνο φυσικό ή νομικό πρόσωπο).

4. Ασκών την εκμετάλλευση (κατά νόμο υπεύθυνο φυσικό ή νομικό πρόσωπο).

5. Παρούσα κατάσταση (εν λειτουργία ή προβλεπόμενη ημερομηνία ενάρξεως της λειτουργίας).

6. Χρονοδιάγραμμα ανεγέρσεως (εφ' όσον η εγκατάσταση δεν ευρίσκεται εν λειτουργία):

α) ημερομηνία ενάρξεως της ανεγέρσεως,

β) ημερομηνία παραλαβής της εγκαταστάσεως,

γ) ημερομηνία ενάρξεως της λειτουργίας.

7. Αντικείμενο και τύπος της εγκαταστάσεως (ονομαστική ικανότης διαχωρισμού, δυνατότητες εμπλουτισμού, κλπ.).

8. Τρόπος λειτουργίας της εγκαταστάσεως που προσδιορίζει την ποσότητα των διακινουμένων υλικών της (σύστημα που έχει επιλεγεί για τις εναλλασσόμενες ομάδες εργατών, κατά προσέγγιση ημερομηνίες των περιόδων λειτουργίας εντός του έτους, κλπ.).

9. Σχεδιάγραμμα της τοποθεσίας. Τοπογραφικό διάγραμμα των περιμέτρων και της θέσεως της εγκαταστάσεως (κτίρια, οδοί, ποταμοί, σιδηροδρομικές γραμμές, κλπ.).

10. Σχεδιάγραμμα της εγκαταστάσεως:

α) όρια της εγκαταστάσεως, περιφράξεις και οδοί προσβάσεως,

β) όρια ορισμένων τμημάτων της εγκαταστάσεως,

γ) διαδρομές που ακολουθούνται κατά τη μεταφορά των πυρηνικών υλικών,

δ) αποθήκες για τα εισερχόμενα πυρηνικά υλικά,

ε) κάθε κύρια ζώνη επεξεργασίας και εργαστήριο επεξεργασίας περιλαμβανομένων των περιοχών ζυγίσεως και δειγματοληψίας, των ζωνών απομολύνσεως, αποκαθάρσεως, τροφοδοτήσεως, κλπ.,

στ) ζώνες δοκιμών ή πειραμάτων,

ζ) αποθήκες για τα εξερχόμενα πυρηνικά υλικά,

η) αποθήκες για τα απόβλητα,

θ) εργαστήριο αναλύσεων.

ΓΕΝΙΚΗ ΔΙΑΡΡΥΘΜΙΣΗ ΤΗΣ ΕΓΚΑΤΑΣΤΑΣΕΩΣ, ΠΕΡΙΛΑΜΒΑΝΟΜΕΝΩΝ ΤΩΝ ΣΤΟΙΧΕΙΩΝ ΠΟΥ ΑΦΟΡΟΥΝ ΤΗ ΛΟΓΙΣΤΙΚΗ ΤΩΝ ΥΛΙΚΩΝ, ΤΑ ΟΡΙΑ ΤΗΣ ΕΓΚΑΤΑΣΤΑΣΕΩΣ ΚΑΙ ΤΗΝ ΕΠΙΒΛΕΨΗ Ροή, θέση και χειρισμός των πυρηνικών υλικών

11. Περιγραφή με διαγράμματα ή με άλλον τρόπο των χρησιμοποιουμένων ζωνών εναποθηκεύσεως και επεξεργασίας. Πρέπει να προσδιορίζονται (εφ' όσον συντρέχει λόγος):

α) τα σημεία δειγματοληψίας και μετρήσεως,

β) το μέγεθος της παρτίδας και/ή της ποσότητος των διακινουμένων υλικών,

γ) η μέθοδος εναποθηκεύσεως ή συσκευασίας

δ) η ικανότης εναποθηκεύσεως.

12. Συμπληρωματικά προς την ανωτέρω παράγραφο 11, η περιγραφή της εγκαταστάσεως πρέπει να αναφέρει:

α) την ικανότητα διαχωρισμού,

β) τις τεχνικές ή τις μεθόδους εμπλουτισμού,

γ) τα πιθανά σημεία τροφοδοτήσεως, το προϊόν και τα απόβλητα ("tails"),

δ) τις δυνατότητες ανακυκλώσεως,

ε) τον τύπο και τις διαστάσεις των χρησιμοποιουμένων κυλίνδρων τουUF6 και τις μεθόδους πληρώσεως και κενώσεως.

13. Να αναφέρεται, εφ' όσον συντρέχει λόγος, η κατανάλωση ενεργείας.

14. Κάθε διάγραμμα πρέπει να προσδιορίζει, υπό συνθήκες ισορροπίας:

α) την ονομαστική ετήσια ποσότητα των διακινουμένων υλικών,

β) το απόθεμα των υπό επεξεργασία υλικών,

γ) το ποσοστό απωλειων των υλικών λόγω διαρροών, αποσυνθέσεως, καθιζήσεως, κλπ.,

δ) τις διαδικασίες για τη συστηματική συντήρηση εγκαταστάσεως (περιοδικές διακοπές της λειτουργίας ή συνεχής αντικατάσταση των μονάδων, κλπ.).

15. Περιγραφή των ειδικών σημείων δειγματοληψίας και μετρήσεως που σχετίζονται με την απομόλυνση του εξοπλισμού, ο οποίος έχει αποσυνδεθεί για συντήρηση ή αντικατάσταση.

16. Περιγραφή της θέσεως στην οποία γίνεται η απομάκρυνση των αποβλήτων της παραγωγής, περιλαμβανομένης της χρησιμοποιουμένης μεθόδου απομακρύνσεως, της χρονικής διαρκείας εναποθηκεύσεως, του τρόπου απομακρύνσεως, κλπ.

Περιγραφή των πυρηνικών υλικών

17. Περιγραφή με διαγράμματα ή με άλλον τρόπο της προβλεπομένης ροής και των προβλεπομένων αποθεμάτων για όλα τα πυρηνικά υλικά στις ζώνες εναποθηκεύσεως και επεξεργασίας. Πρέπει να προσδιορίζεται:

α) ο φυσικός και χημικός τύπος,

β) ο βαθμός εμπλουτισμού των εισερχομένων υλικών, των προϊόντων και των αποβλήτων ("tails"),

γ) η κλίμακα των προβλεπομένων περιεκτικοτήτων ή ανωτάτων ορίων για κάθε κατηγορία στερεών ή υγρών αποβλήτων.

ΛΟΓΙΣΤΙΚΗ ΚΑΙ ΕΛΕΓΧΟΣ ΤΩΝ ΠΥΡΗΝΙΚΩΝ ΥΛΙΚΩΝ Λογιστικό σύστημα

18. Περιγραφή του λογιστικού συστήματος που χρησιμοποιείται για την καταγραφή και ανακοίνωση των λογιστικών στοιχείων και για την κατάρτιση των ισολογισμών υλικών, παρέχοντας προς το σκοπό αυτόν τα υποδείγματα των εντύπων που χρησιμοποιούνται σε όλες τις εργασίες αυτού του είδους.

19. Προσδιορισμός της ημερομηνίας και της συχνότητος των ισολογισμών υλικών, περιλαμβανομένων και αυτών που καταρτίζονται κατά τη διάρκεια της εκτελέσεως του προγράμματος. Περιγραφή των μεθόδων και διαδικασιών που χρησιμοποιούνται για την τακτοποίηση των λογιστικών καταστάσεων μετά τη διενέργεια της πραγματικής απογραφής.

20. Περιγραφή της διαδικασίας για την επεξεργασία των διαφορών μεταξύ αποστολέως-παραλήπτου και της μεθόδου τακτοποιήσεως των λογιστικών καταστάσεων.

21. Περιγραφή της διαδικασίας διορθώσεως των λογιστικών καταστάσεων, σε περίπτωση λογιστικών ή γραφικών λαθών, με ένδειξη, κατά περίπτωση, των επιπτώσεων επί των διαφορών αποστολέως-παραλήπτου.

Πραγματική απογραφή

22. Σύμφωνα με τα διαγράμματα των παραγράφων 11 και 17, να προσδιορισθεί ποιοι εξοπλισμοί πρέπει να θεωρούνται ως δοχεία πυρηνικών υλικών υπό συνθήκες διενεργείας πραγματικής απογραφής. Να αναφερθεί το χρονοδιάγραμμα που προβλέπεται για τη διενέργεια των πραγματικών απογραφών.

Μέθοδοι μετρήσεως δειγματοληψίας και αναλύσεως

23. Να γίνει αναφορά στα διαγράμματα των παραγράφων 11 και 17 για τη θέση των σημείων δειγματοληψίας και μετρήσεως.

24. Πρέπει να περιγράφεται η μέθοδος που χρησιμοποιείται για την πραγματοποίηση κάθε μετρήσεως στο υποδεικνυόμενο σημείο και να αναφέρονται οι εξισώσεις ή οι πίνακες που χρησιμοποιούνται και οι υπολογισμοί που γίνονται για τον προσδιορισμό των πραγματικών βαρών ή όγκων. Πρέπει να προσδιορίζεται αν η καταγραφή των στοιχείων γίνεται με αυτόματα μέσα ή με το χέρι. Πρέπει να περιγράφονται η μέθοδος και η πρακτική που ακολουθούνται για τη δειγματοληψία σε κάθε υποδεικνυόμενο σημείο. Πρέπει να αναφέρεται ο αριθμός των λαμβανομένων δειγμάτων και τα κριτήρια απορρίψεως.

25. Περιγραφή των μεθόδων αναλύσεως που χρησιμοποιούνται για λογιστικούς σκοπούς. Κατάλληλη είναι η παραπομπή σε εγχειρίδιο ή έκθεση.

Έλεγχος της ακριβείας των μετρήσεων

26. Περιγραφή των προγραμμάτων που αφορούν το συνεχή υπολογισμό της ακριβείας και των αποκλίσεων σχετικά με τα βάρη, τους όγκους και τις δειγματοληψίες, καθώς και με τις βαθμονομήσεις των αντιστοίχων εξοπλισμών.

27. Περιγραφή του τύπου και της ποιότητος των προτύπων που χρησιμοποιούνται για τις μεθόδους αναλύσεως που αναφέρονται στην παράγραφο 25. Τύπος των χρησιμοποιημένων συσκευών αναλύσεως, μέθοδος και συχνότης βαθμονομήσεως.

Στατιστική ανάλυση

28. Περιγραφή των μεθόδων της στατιστικής αναλύσεως των στοιχείων που συγκεντρώνονται κατά τη διάρκεια των προγραμμάτων ελέγχου των μετρήσεων βάρους και όγκου, των δειγματοληψιών και των αναλύσεων (π.χ. προσδιορισμός των τυχαίων και συστηματικών σφαλμάτων των μετρήσεων και αντίστοιχα όρια σφάλματος). Στατιστικές μέθοδοι που χρησιμοποιούνται για το συνδυασμό των εκτιμήσεων των σφαλμάτων μεμονωμένης μετρήσεως, με σκοπό την εξεύρεση των ορίων των συνολικών σφαλμάτων στις διαφορές αποστολέως-παραλήπτου, στο λογιστικό απόθεμα, στο πραγματικό απόθεμα και στις διαφορές απογραφής.

ΑΛΛΕΣ ΠΛΗΡΟΦΟΡΙΕΣ, ΑΝΑΓΚΑΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΕΛΕΓΧΟΥ ΔΙΑΣΦΑΛΙΣΕΩΝ 29. Οργάνωση της λογιστικής και του ελέγχου των υλικών.

30. Πληροφορίες που αφορούν τους κανόνες προστασίας της υγείας και ασφαλείας που πρέπει να τηρούνται και προς τους οποίους πρέπει να συμμορφούνται οι επιθεωρητές εντός της εγκαταστάσεως.

ΣΤ. ΕΓΚΑΤΑΣΤΑΣΕΙΣ ΠΟΥ ΧΡΗΣΙΜΟΠΟΙΟΥΝ ΠΥΡΗΝΙΚΑ ΥΛΙΚΑ ΣΕ ΠΟΣΟΤΗΤΑ ΑΝΩΤΕΡΗ ΤΟΥ ΕΝΟΣ ΕΝΕΡΓΟΥ ΧΙΛΙΟΓΡΑΜΜΟΥ Ημερομηνία...

Για κάθε εγκατάσταση τύπου που δεν αναφέρεται στα κεφάλαια Α έως και Ε και η οποία χρησιμοποιεί ετήσια περισσότερο από ένα ενεργό χιλιόγραμμο, το ερωτηματολόγιο περιλαμβάνει τα ακόλουθα κεφάλαια:

- ταυτότητα της εγκαταστάσεως,

- γενική διαρρύθμιση της εγκαταστάσεως, περιλαμβανομένων των στοιχείων που αφορούν τη λογιστική των υλικών, τα όρια της εγκαταστάσεως και την επίβλεψη,

- λογιστική και έλεγχο των πυρηνικών υλικών, περιλαμβανομένων των μεθόδων διενεργείας της πραγματικής απογραφής,

- λοιπές πληροφορίες, αναγκαίες για την εφαρμογή του ελέγχου διασφαλίσεων.

Οι υπό τους τίτλους αυτούς απαιτούμενες πληροφορίες είναι, κατά περίπτωση, οι ίδιες με τις περιγραφόμενες στα ερωτηματολόγια που απαιτούνται αντίστοιχα για τους τύπους των εγκαταστάσεων των αναφερομένων στα κεφάλαια Γ, Δ και Ε.

Ζ. ΛΟΙΠΕΣ ΕΓΚΑΤΑΣΤΑΣΕΙΣ (4) Ημερομηνία..........

ΤΑΥΤΟΤΗΣ ΤΗΣ ΕΓΚΑΤΑΣΤΑΣΕΩΣ ΚΑΙ ΤΩΝ ΠΥΡΗΝΙΚΩΝ ΥΛΙΚΩΝ 1. Επωνυμία.

2. Τόπος εγκαταστάσεως, ακριβής διεύθυνση με αριθμούς τηλεφώνου και τηλετύπου.

3. Ιδιοκτήτης (κατά νόμο υπεύθυνο φυσικό ή νομικό πρόσωπο).

4. Ασκών την εκμετάλλευση (κατά νόμο υπεύθυνο φυσικό ή νομικό πρόσωπο).

5. Τύπος των πυρηνικών υλικών.

6. Περιγραφή των δοχείων που χρησιμοποιούνται για την εναποθήκευση και την επεξεργασία (ενδείξεις αναγκαίες για τη μελέτη της δυνατότητος σφραγίσματος).

7. Περιγραφή της χρήσεως των πυρηνικών υλικών.

ΛΟΓΙΣΤΙΚΗ ΚΑΙ ΕΛΕΓΧΟΣ ΤΩΝ ΠΥΡΗΝΙΚΩΝ ΥΛΙΚΩΝ 8. Γενική περιγραφή των υπαρχουσών και προτεινομένων μεθόδων λογιστικής και ελέγχου των πυρηνικών υλικών, περιλαμβανομένων των μεθόδων διενεργείας της πραγματικής απογραφής.

9. Οργάνωση της λογιστικής και του ελέγχου των υλικών.

(1) Στα σημεία 11 έως 14 πρέπει να δίνεται απάντηση για κάθε τύπο διατάξεως στην εγκατάσταση. Η χρησιμοποιούμενη ορολογία πρέπει να είναι σύμφωνη με αυτή του σημείου 11.

(2) Να υποβάλλεται για κάθε κρίσιμη διάταξη, εφ' όσον υπάρχουν περισσότερες της μιας στην εγκατάσταση.

(3) Ιδιαίτερες εγκαταστάσεις που κατά κανόνα δεν συνδέονται με εγκαταστάσεις εμπλουτισμού, μετατροπής, κατασκευής, χημικής επανεπεξεργασίας και ανακτήσεως ή με αντιδραστήρες. (4) Ως "λοιπές" νοούνται όλες οι εγκαταστάσεις που δεν καλύπτονται από τα ερωτηματολόγια Α έως ΣΤ, και στις οποίες χρησιμοποιούνται συνήθως ποσότητες πυρηνικών υλικών που δεν υπερβαίνουν το ένα ενεργό χιλιόγραμμο.

ΠΑΡΑΡΤΗΜΑ II

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΕΛΕΓΧΟΣ ΔΙΑΣΦΑΛΙΣΕΩΝ ΤΗΣ ΕΥΡΑΤΟΜ ΕΚΘΕΣΗ ΜΕΤΑΒΟΛΩΝ ΑΠΟΘΕΜΑΤΟΣ

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ (1) Εγκατάσταση:

Επωνυμία και διεύθυνση της εγκαταστάσεως που συντάσσει την έκθεση και, σε περίπτωση μεταφοράς, επωνυμία και διεύθυνση της αντίστοιχης εγκαταστάσεως (του παραλήπτου σε περίπτωση αποστολής, και του αποστολέως σε περίπτωση παραλαβής.)

(2) ΖΙΥ:

Κώδικας που παριστά τη ζώνη ισολογισμού υλικών, για την οποία συντάσσεται η έκθεση. Ο κώδικας κοινοποιείται στην εγκατάσταση την οποία αφορούν οι ειδικές διατάξεις ελέγχου διασφαλίσεων.

(3) Ημερομηνία:

Ημέρα, μήνας και έτος της μεταβολής αποθέματος.

(4) ΚΣΜ:

Κύριο σημείο μετρήσεως. Οι κώδικες κοινοποιούνται στην εγκατάσταση, την οποία αφορούν οι ειδικές διατάξεις ελέγχου διασφαλίσεων. Πρέπει να χρησιμοποιείται ο κώδικας που αντιστοιχεί στη μεταβολή του αποθέματος, η οποία αποτελεί το αντικείμενο της εκθέσεως.

(5) Μέτρηση:

Πρέπει να προσδιορίζεται η βάση, επί της οποίας έχει καθορισθεί η ποσότης των σχασίμων υλικών που έχει δηλωθεί. Να χρησιμοποιείται, ανάλογα με την περίπτωση, ένας από τους ακόλουθους κώδικες:

"" ID="1">M> ID="2">E> ID="3">Εντός της ζώνης ισολογισμού υλικών, στην οποία συντάσσεται η έκθεση."> ID="1">N> ID="2">F> ID="3">Εντός άλλης ζώνης ισολογισμού υλικών."> ID="1">T> ID="2">G> ID="3">Εντός της ζώνης ισολογισμού υλικών, στην οποία συντάσσεται η έκθεση, εφ' όσον τα βάρη έχουν ήδη προσδιορισθεί σε προηγούμενη έκθεση των μεταβολών αποθέματος ή σε κατάσταση των πραγματικών αποθεμάτων."> ID="1">L> ID="2">H> ID="3">Εντός άλλης ζώνης ισολογισμού υλικών, όταν τα βάρη έχουν ήδη προσδιορισθεί σε έκθεση των μεταβολών αποθέματος ή σε κατάσταση των προηγουμένων πραγματικών αποθεμάτων της παρούσας ζώνης ισολογισμού υλικών.">

(6) Είδος μεταβολής αποθέματος:

Πρέπει να προσδιορίζεται το είδος της μεταβολής αποθέματος. Να χρησιμοποιείται ένας από τους ακόλουθους κώδικες:

"" ID="1">Παραλαβή> ID="2">RD> ID="3">Παραλαβή πυρηνικών υλικών προερχομένων από ζώνη ισολογισμού υλικών εντός της Κοινότητος."> ID="1">Εισαγωγή> ID="2">RF> ID="3">Εισαγωγή πυρηνικών υλικών προερχομένων εκτός της Κοινότητος."> ID="1">Μεταφορά προερχομένη από δραστηριότητα που δεν υπόκειται σε έλεγχο διασφαλίσεων> ID="2">RN> ID="3">Μεταφορά πυρηνικών υλικών προερχομένων από δραστηριότητα που δεν υπόκειται στον έλεγχο διασφαλίσεων (άρθρο 35 του παρόντος κανονισμού)."> ID="1">Αποστολή> ID="2">SD> ID="3">Μεταφορά πυρηνικών υλικών σε ζώνη ισολογισμού υλικών εντός της Κοινότητος."> ID="1">Εξαγωγή> ID="2">SF> ID="3">Εξαγωγή πυρηνικών υλικών εκτός της Κοινότητος."> ID="1">Μεταφορά προς δραστηριότητα που δεν υπόκειται σε έλεγχο διασφαλίσεων> ID="2">SN> ID="3">Μεταφορά πυρηνικών υλικών προς μία δραστηριότητα που δεν υπόκειται στον έλεγχο διασφαλίσεων (άρθρο 35 του παρόντος κανονισμού)."> ID="1">Καταμετρηθέντα απόβλητα> ID="2">LD> ID="3">Ποσότης πυρηνικών υλικών μετρηθείσα ή εκτιμηθείσα βάσει μετρήσεων που απεμακρύνθη κατά τη διάρκεια της κατεργασίας κατά τρόπον, ώστε να μην είναι πλέον κατάλληλη για περαιτέρω πυρηνική χρήση. Η ποσότης αυτή των πυρηνικών υλικών πρέπει να αφαιρείται από το απόθεμα της ζώνης ισολογισμού υλικών."> ID="1">Μεταφορά στα διατηρούμενα απόβλητα> ID="2">TW> ID="3">Ποσότης αποβλήτων μετρηθείσα ή εκτιμηθείσα βάσει μετρήσεων που έχει μεταφερθεί σε ειδική θέση εντός της ζώνης ισολογισμού υλικών, από την οποία δύναται να αναληφθεί. Η ποσότης πυρηνικών υλικών που μεταφέρεται κατ' αυτόν τον τρόπο πρέπει να αφαιρείται από το απόθεμα της ζώνης ισολογισμού υλικών. (Θεωρείται ότι τα διατηρούμενα απόβλητα περιέχουν πυρηνικά υλικά, των οποίων η ανάκτηση είναι οικονομικά ασύμφορη με τα δεδομένα της σύγχρονης τεχνολογίας)."> ID="1">Επαναμεταφορά εκ των διατηρουμένων αποβλήτων> ID="2">FW> ID="3">Επαναμεταφορά ποσότητος πυρηνικών υλικών που υπάγεται στην κατηγορία των διατηρουμένων αποβλήτων στο απόθεμα της ζώνης ισολογισμού υλικών. Μία τέτοια μεταφορά γίνεται, όταν τα πυρηνικά υλικά που ανήκουν στην κατηγορία των διατηρουμένων αποβλήτων αποσύρονται από την ειδική θέση εντός της ζώνης ισολογισμού υλικών, είτε εν όψει επεξεργασίας εντός της ζώνης ισολογισμού υλικών είτε εν όψει αποστολής εκτός αυτής της ζώνης."> ID="1">Μεταφορά των διατηρουμένων αποβλήτων προς την κατηγορία των καταμετρηθέντων αποβλήτων> ID="2">WD> ID="3">Μεταφορά ποσότητος πυρηνικών υλικών από την κατηγορία των διατηρουμένων προς την κατηγορία των καταμετρηθέντων αποβλήτων. Η μεταβολή αυτή του υποθέματος αντικαθιστά τις δύο πράξεις: "επαναμεταφορά των διατηρουμένων αποβλήτων (FW)" και "καταμετρηθέντα απόβλητα (LD)". Η ποσότης αυτή των πυρηνικών υλικών δεν τροποποιεί το απόθεμα της ζώνης ισολογισμού υλικών."> ID="1">Τυχαία απώλεια> ID="2">LA> ID="3">Απώλεια τυχαία και ανεπανόρθωτη, γνωστής ποσότητος σχασίμων υλικών, συνεπεία ατυχήματος κατά την επεξεργασία."> ID="1">Απαλλαγή> ID="2">EU> ID="3">Απαλλαγή από της υποχρεώσεως δηλώσεως μιας ποσότητος πυρηνικών υλικών (άρθρο 22 του παρόντος κανονισμού). Η ποσότης αυτή των πυρηνικών υλικών πρέπει να αφαιρείται από το απόθεμα της ζώνης ισολογισμού υλικών."> ID="1">Άρση της απαλλαγής> ID="2">DU> ID="3">Η άρση της απαλλαγής από την υποχρέωση δηλώσεως μιας ποσότητος πυρηνικών υλικών, που είχε προηγουμένως απαλλαγεί (άρθρο 22 του παρόντος κανονισμού). Η ποσότης αυτή των πυρηνικών υλικών, που αποτελεί το αντικείμενο αυτής της άρσεως της απαλλαγής πρέπει να προστίθεται στο απόθεμα της ζώνης ισολογισμού υλικών."> ID="1">Αλλαγή κατηγορίας> ID="2">CC> ID="3">Λογιστική μεταφορά ποσότητος πυρηνικών υλικών από μία κατηγορία σε άλλη (άρθρο 21 του παρόντος κανονισμού)."> ID="1">Τροποποίηση παρτίδας> ID="2">RB> ID="3">Λογιστική μεταφορά ποσότητος πυρηνικών υλικών από μία παρτίδα σε άλλη. Η εγγραφή αυτή γίνεται μόνον, εφ' όσον προβλέπεται από τους κανόνες του ελέγχου διασφαλίσεων η παρακολούθηση των παρτίδων."> ID="1">Αλλαγή ειδικής υποχρεώσεως> ID="2">CR> ID="3">Λογιστική μεταφορά ποσότητος πυρηνικών υλικών από μία ειδική υποχρέωση του ελέγχου διασφαλίσεων, στην οποία υπόκειται, σε άλλη (άρθρο 20 του παρόντος κανονισμού)."> ID="1">Αλλαγή χρήσεως> ID="2">CU> ID="3">Λογιστική μεταφορά ποσότητος πυρηνικών υλικών από μία χρήση, για την οποία προορίζεται το υλικό αυτό, σε άλλη (άρθρο 9 του παρόντος κανονισμού)."> ID="1">Πυρηνική μετατροπή> ID="2">NT> ID="3">Αύξηση ή μείωση της ποσότητος πυρηνικών υλικών που προκύπτει από μια πυρηνική μετατροπή όπως π.χ. η σχάση, η σύλληψη ή η ραδιενεργός διάσπαση."> ID="1">Διαφορά αποστολέως - παραλήπτου> ID="2">DI> ID="3">Διαφορά μεταξύ αποστολέως και παραλήπτου [άρθρο 36 παράγραφος κα) του παρόντος κανονισμού]."> ID="1">Νέα μέτρηση> ID="2">NM> ID="3">Ποσότης πυρηνικών υλικών, που έχει καταχωρηθεί στη ζώνη ισολογισμού υλικών, ίση προς τη διαφορά μεταξύ ποσότητος που εμετρήθη πρόσφατα και ποσότητος που είχε καταχωρηθεί προηγουμένως, και η οποία δεν αντιστοιχεί ούτε σε διαφορά αποστολέως - παραλήπτου, ούτε σε διόρθωση. (Οι πληροφορίες που παρατίθενται με την επικεφαλίδα αυτή, περιλαμβάνουν μεταξύ άλλων, τις διαφορές που προκύπτουν από τις πραγματικές απογραφές, τις οποίες διενεργεί ο ασκών την εκμετάλλευση της εγκαταστάσεως για τις ανάγκες της)."> ID="1">Στρογγυλοποιήσεις> ID="2">RA> ID="3">Προσαρμογές στρογγυλοποιήσεως, οι οποίες έχουν σκοπό να επιφέρουν, κατά περίπτωση, σύμπτωση του αθροίσματος των στρογγυλοποιημένων ποσοτήτων,που εμφαίνεται σε έκθεση δεδομένης χρονικής περιόδου, με το τελικό λογιστικό απόθεμα της ζώνης ισολογισμού υλικών."> ID="1">Τελικό λογιστικό απόθεμα> ID="2">BA> ID="3">Το λογιστικό απόθεμα στο τέλος ενός μηνός, χωριστά για κάθε κατηγορία πυρηνικών υλικών."> ID="1">Αμετάβλητη κατάσταση> ID="2">NC> ID="3">Καμία τροποποίηση αποθέματος κατά τη διάρκεια του μηνός.">

(7) Αντίστοιχη ΖΙΥ:

Για ορισμένες μεταβολές του αποθέματος, που απαριθμούνται κατωτέρω, πρέπει να προσδιορίζεται ο κώδικας της αντίστοιχης ζώνης ισολογισμού υλικών.

α) Παραλαβή (RD):

Κώδικας της αποστέλλουσας ζώνης ισολογισμού υλικών.

β) Εισαγωγή (RF):

Κώδικας της εξάγουσας ζώνης ισολογισμού υλικών (αν δεν είναι γνωστός, αρκεί ο κώδικας της χώρας του εξάγοντος Κράτους).

γ) Αποστολή (SD):

Κώδικας της παραλαμβάνουσας ζώνης ισολογισμού υλικών.

δ) Εξαγωγή (SF):

Κώδικας της εισάγουσας ζώνης ισολογισμού υλικών (αν δεν είναι γνωστός, αρκεί ο κώδικας της χώρας του εισάγοντος Κράτους).

(8) Επισήμανση παρτίδας:

Η επισήμανση της παρτίδας δύναται να επιλεγεί από τον ασκούντα την εκμετάλλευση.

Πάντως:

α) σε περίπτωση μεταβολής αποθέματος με τίτλο "παραλαβή (RD)", πρέπει να χρησιμοποιείται η επισήμανση που έχει επιλεγεί από τον αποστολέα,

β) μία επισήμανση δεν πρέπει να χρησιμοποιείται πάλι για άλλη παρτίδα εντός της ίδιας ζώνης ισολογισμού υλικών,

γ) αν απαιτείται παρακολούθηση των παρτίδων βάσει των ειδικών κανόνων του ελέγχου διασφαλίσεων, πρέπει να επαναλαμβάνεται η ίδια επισήμανση παρτίδας που εχρησιμοποιήθη προηγουμένως για την παρτίδα αυτή. Δεν επιτρέπεται να συνυπάρχουν ταυτόχρονα δύο παρτίδες με την ίδια επισήμανση εντός της ζώνης ισολογισμού υλικών [η επισήμανση παρτίδας δύναται στην περίπτωση αυτή να τροποποιηθεί με τη χρήση της μεταβολής αποθέματος με τίτλο "μεταβολή παρτίδας (RB)"].

(9) Αριθμός των ειδών:

Πρέπει να αναφέρεται ο αριθμός των ομοίων ειδών, από τα οποία αποτελείται η παρτίδα. Αν η εγγραφή μιας μεταβολής αποθέματος αποτελείται από περισσότερες καταγραφές, ο αριθμός των ειδών που περιέχονται στην παρτίδα ισούται προς το άθροισμα του αριθμού των ειδών κάθε ατομικής καταγραφής. Σε περίπτωση συνοπτικών σημειώσεων που αποτελούνται από περισσότερες καταγραφές, οι στήλες αυτές πρέπει να χρησιμοποιούνται για μία συνεχή αρίθμηση, [βλέπετε παράγραφο (24)].

(10) Περιγραφή των υλικών:

Πρέπει να χρησιμοποιούνται οι κατωτέρω κώδικες με τη σειρά των ακολούθων κατηγοριών:

α) Μορφή (στήλες 32 και 33) "" ID="1">Μεταλλεύματα> ID="2">-> ID="3">OR"> ID="1">Συμπυκνώματα> ID="2">-> ID="3">YC"> ID="1">Εξαφθοριούχο ουράνιο (UF6)> ID="2">-> ID="3">U6"> ID="1">Τετραφθοριούχο ουράνιο (UF4)> ID="2">-> ID="3">U4"> ID="1" ASSV="3">Διαλύματα> ID="2">νιτρικό> ID="3">LN"> ID="2">φθοριούχο> ID="3">LF"> ID="2">λοιπά> ID="3">LO"> ID="1" ASSV="2">Σκόνη> ID="2">ομοιογενής> ID="3">PH"> ID="2">ετερογενής> ID="3">PN"> ID="1" ASSV="3">Κεραμικά> ID="2">δισκία> ID="3">CP"> ID="2">σφαιρικά στοιχεία> ID="3">CS"> ID="2">λοιπά> ID="3">CO"> ID="1" ASSV="2">Μέταλλο> ID="2">καθαρό> ID="3">MP"> ID="2">κράματα> ID="3">MA"> ID="1" ASSV="5">Καύσιμο> ID="2">ράβδοι, βελόνες> ID="3">ER"> ID="2">πλάκες> ID="3">EP"> ID="2">δέσμες> ID="3">EB"> ID="2">διατάξεις> ID="3">EA"> ID="2">λοιπά> ID="3">EO"> ID="1">Κλειστές πηγές> ID="2">-> ID="3">QS"> ID="1">Μικρές ποσότητες, δείγματα> ID="2">-> ID="3">SS"> ID="1" ASSV="2">Απόβλητα> ID="2">ομοιογενή> ID="3">SH"> ID="2">ετερογενή (ξεπλύματα, σκωρίες, λεπτά καθιζήματα, λοιπά)> ID="3">SN"> ID="1" ASSV="4">Στερεά απόβλητα> ID="2">φλοιοί> ID="3">AH"> ID="2">ετερόκλιτα μείγματα (πλαστικά, γάντια, χαρτιά κλπ.)> ID="3">AM"> ID="2">μολυσμένος εξοπλισμός> ID="3">AC"> ID="2">λοιπά> ID="3">AO"> ID="1" ASSV="3">Υγρά απόβλητα> ID="2">χαμηλής ραδιενεργείας> ID="3">WL"> ID="2">μέσης ραδιενεργείας> ID="3">WM"> ID="2">υψηλής ραδιενεργείας> ID="3">WH">

β) Είδος του δοχείου ή των στοιχείων του καυσίμου (στήλη 34): "" ID="1">Κύλινδρος> ID="2">C"> ID="1">Δέμα> ID="2">P"> ID="1">Βυτίο> ID="2">D"> ID="1">Ιδιαίτερη μονάδα καυσίμου> ID="2">S"> ID="1">Κλωβοί μεταφορών> ID="2">B"> ID="1">Φιάλη> ID="2">F"> ID="1">Δεξαμενή ή άλλο δοχείο> ID="2">T"> ID="1">Λοιπά> ID="2">O">

γ) Κατάσταση των πυρηνικών υλικών (στήλη 35): "" ID="1">Μη ακτινοβοληθέντα πυρηνικά υλικά> ID="2">F"> ID="1">Ακτινοβοληθέντα πυρηνικά υλικά> ID="2">I"> ID="1">Διατηρούμενα απόβλητα> ID="2">W"> ID="1">Υλικά μη δυνάμενα να ανακτηθούν> ID="2">N"> ID="1">Υλικά δυνάμενα να ανακτηθούν> ID="2">R">

(11) Στοιχείο:

Πρέπει να χρησιμοποιούνται οι ακόλουθες κατηγορίες πυρηνικών υλικών:

"" ID="1">Ουράνιο με περιεκτικότητα σε ισότοπο 235 κατώτερη αυτής του φυσικού> ID="2">D"> ID="1">Φυσικό ουράνιο> ID="2">N"> ID="1">Ουράνιο χαμηλού εμπλουτισμού (βαθμός εμπλουτισμού κατώτερος ή ίσος προς 20 %)> ID="2">L"> ID="1">Ουράνιο υψηλού εμπλουτισμού (βαθμός εμπλουτισμού ανώτερος του 20 %)> ID="2">H"> ID="1">Πλουτώνιο> ID="2">P"> ID="1">Θόριο> ID="2">T">

Αν μία παρτίδα περιέχει περισσότερες από μία κατηγορίες πυρηνικών υλικών, πρέπει να γίνεται ιδιαίτερη καταγραφή για κάθε κατηγορία.

(12) Βάρος του στοιχείου:

Πρέπει να αναφέρεται το βάρος του στοιχείου που αναφέρεται στην παράγραφο 11. Πρέπει να χρησιμοποιούνται οι ακόλουθες μονάδες: τουλάχιστον τα γραμμάρια για το πλουτώνιο και το εμπλουτισμένο ουράνιο- τουλάχιστον τα χιλιόγραμμα για το θόριο, το φυσικό ουράνιο και το ουράνιο με περιεκτικότητα σε ισότοπο 235 κατώτερη αυτής του φυσικού. Πάντως, οι δεκαδικοί αριθμοί που εμφαίνονται στις λογιστικές καταστάσεις, δύνανται να αναφέρονται. Στην περίπτωση μεταβολών αποθέματος που αντιστοιχούν σε "πυρηνική μετατροπή (NT)", σε "διαφορά αποστολέως-παραλήπτου (DI)", σε "νέα μέτρηση (NM)" και σε "στρογγυλοποιήσεις (RA)". Οι ποσότητες που πρέπει να αφαιρεθούν από το απόθεμα πρέπει να παρίστανται με το σημείο μείον προ του αριθμού.

(13) Μονάδα:

Η μονάδα βάρους του στοιχείου πρέπει να αναφέρεται, εφ'όσον είναι διαφορετική από τις κανονικές μονάδες που αναφέρονται στην παράγραφο (12). Πρέπει να χρησιμοποιείται ο κώδικας Κ για τα χιλιόγραμμα ή ο κώδικας G για τα γραμμάρια.

(14) Ισότοπα:

Ο κώδικας παριστά τον τύπο του σχασίμου ισοτόπου και πρέπει να αναφέρεται μόνο σε περίπτωση δηλώσεως του βάρους των σχασίμων ισοτόπων. Πρέπει να χρησιμοποιούνται οι ακόλουθοι κώδικες:

"" ID="1">G> ID="2">U-235"> ID="1">K> ID="2">U-233"> ID="1">J> ID="2">U-235 και U-233">

(15) Βάρος των σχασίμων ισοτόπων:

Εφ'όσον δεν καθορίζεται διαφορετικά στις ειδικές διατάξεις του ελέγχου διασφαλίσεων, το βάρος των σχασίμων ισοτόπων πρέπει να αναφέρεται μόνο για το εμπλουτισμένο ουράνιο και τις αλλαγές κατηγορίας που αφορούν το εμπλουτισμένο ουράνιο. Πρέπει να χρησιμοποιείται η ίδια μονάδα με αυτή που χρησιμοποιείται για τον καθορισμό του βάρους του αντιστοίχου στοιχείου. Οι παρατηρήσεις που παρατίθενται στην παράγραφο (12), οι οποίες αφορούν το σύμβολο που πρέπει να τίθεται προ του αριθμού εφαρμόζονται επίσης και στην προκειμένη περίπτωση.

(16) Μονάδα:

Η μονάδα βάρους των σχασίμων ισοτόπων πρέπει να αναφέρεται, εφ'όσον είναι διαφορετική από τις κανονικές μονάδες που αναφέρονται στην παράγραφο (15). Πρέπει να χρησιμοποιείται ο κώδικας Κ για τα χιλιόγραμμα ή ο κώδικας G για τα γραμμάρια.

(17) Υποχρέωση:

Ένδειξη της ειδικής υποχρεώσεως που έχει αναληφθεί από την Κοινότητα δια συναφθείσης συμφωνίας με τρίτο Κράτος ή διεθνή οργανισμό, σχετικά με τον έλεγχο διασφαλίσεων, στον οποίο υπόκειται το πυρηνικό υλικό (άρθρο 20 του παρόντος κανονισμού). Η Κοινότης θα γνωστοποιεί στις εγκαταστάσεις τους αντίστοιχους κώδικες και τις μεταγενέστερες τροποποιήσεις τους.

(18) Χρήση:

Ένδειξη, με κώδικα αποτελούμενο από δύο χαρακτήρες, της χρήσεως των πυρηνικών υλικών (άρθρο 9 του παρόντος κανονισμού). Η ένδειξη της χρήσεως είναι υποχρεωτική μόνο για τις μεταφορές προς και από μία εγκατάσταση (άρθρο 14 του παρόντος κανονισμού). Ο προς χρήση κώδικας πρέπει να καθορίζεται από την ενδιαφερόμενη εγκατάσταση, με τήρηση των ακολούθων όρων:

α) Όλα τα πυρηνικά υλικά που προορίζονται για την ίδια χρήση πρέπει να χαρακτηρίζονται με τον ίδιο κώδικα.

β) Η επεξήγηση ενός κώδικος που χρησιμοποιείται για πρώτη φορά, πρέπει να ανακοινούται στην Κοινότητα εκ των προτέρων.

γ) Διάφορες χρήσεις πρέπει να επισημαίνονται με διάφορους κώδικες.

δ) Εφ'όσον, εντός της ίδιας εγκαταστάσεως, το πυρηνικό υλικό προορίζεται για χρήση άλλη από εκείνη που έχει αρχικά αναφερθεί, η αλλαγή αυτή πρέπει να δηλωθεί με την μεταβολή αποθέματος ως "αλλαγή χρήσεως (CU)".

(19) Αντίστοιχες πληροφορίες:

Για ορισμένες μεταβολές αποθέματος, που απαριθμούνται κατωτέρω, πρέπει να αναφέρονται αντίστοιχες πληροφορίες:

α) Αλλαγή κατηγορίας (CC):

Κώδικας της κατηγορίας των πυρηνικών υλικών προ της αλλαγής. [Ο αντίστοιχος κώδικας μετά την αλλαγή πρέπει να αναφέρεται στην παράγραφο (11)].

β) Αλλαγή ειδικής υποχρεώσεως (CR):

Κώδικας ειδικής υποχρεώσεως σχετικά με τον έλεγχο διασφαλίσεων, στο οποίο υπόκειται το πυρηνικό υλικό προ της μεταβολής. [Ο αντίστοιχος κώδικας μετά την αλλαγή, πρέπει να αναφέρεται στην παράγραφο (17)].

γ) Αλλαγή χρήσεως (CD):

Κώδικας της χρήσεως, για την οποία προορίζετο το πυρηνικό υλικό προ της αλλαγής. [Ο αντίστοιχος κώδικας μετά την αλλαγή, πρέπει να αναφέρεται στην παράγραφο (18)].

δ) Τροποποίηση της παρτίδας (RB):

Η επισήμανση της παρτίδας προ της τροποποιήσεως πρέπει να γίνεται μόνο αν απαιτείται από τους ειδικούς κανόνες ελέγχου διασφαλίσεων ή παρακολούθηση της παρτίδας και αν ο ασκών την εκμετάλλευση επιθυμεί να τροποποιήσει την υπάρχουσα επισήμανση της παρτίδας. [Η νέα επισήμανση της παρτίδας μετά την τροποποίηση πρέπει να αναφέρεται στην παράγραφο (8)].

(20) Εγγραφή:

Η στήλη αυτή προβλέπεται μόνο για την ένδειξη των ειδικών καταγραφών και πρέπει να συμπληρούται μόνο στις ακόλουθες περιπτώσεις:

"" ID="1">I> ID="2">Η καταγραφή περιλαμβάνει την ισοτοπική σύνθεση, βλέπετε παράγραφο (23)."> ID="1">N> ID="2">Η καταγραφή περιλαμβάνει συνοπτική παρατήρηση, βλέπετε παράγραφο (24).">

(21) Διόρθωση:

Οι διορθώσεις πρέπει να γίνονται με διαγραφή της ή των λανθασμένων καταγραφών και προσθήκη της ή των ορθών καταγραφών. Πρέπει να χρησιμοποιούνται οι ακόλουθοι κώδικες:

"" ID="1">D> ID="2">Διαγραφή. Η προς διαγραφή καταγραφή πρέπει να επαναλαμβάνεται στο σύνολό της (μέχρι της στήλης 73 συμπεριλαμβανομένης) εξαιρέσει της παραγράφου (3), που πρέπει να αναφέρει την ημερομηνία, κατά την οποία επραγματοποιήθη η διαγραφή."> ID="1">A> ID="2">Προσθήκη. Η ορθή καταγραφή πρέπει να επαναλαμβάνεται στο σύνολό της (μέχρι της στήλης 73 συμπεριλαμβανομένης). Στην παράγραφο (3) πρέπει να αναφέρεται η ημερομηνία, κατά την οποία επραγματοποιήθη η προσθήκη.">

(22) Αρχική ημερομηνία:

Σε περίπτωση διορθώσεως, πρέπει να αναφέρονται η ημέρα, ο μήνας και το έτος κατά το οπoίο κατεχωρήθη αρχικά η προς διόρθωση καταγραφή.

(23) Ισοτοπικά στοιχεία:

Πρέπει να αναφέρεται το ποσοστό κατά βάρος των διαφόρων ισοτόπων, εφ'όσον αυτό καθορίζεται στις ειδικές διατάξεις του ελέγχου διασφαλίσεων. απαιτείται ακρίβεια δύο τουλάχιστον δεκαδικών ψηφίων. Οι πληροφορίες που παρατίθενται στις παραγράφους (2) έως (4), (6) και (8) έως (11) της καταγραφής στην οποία αναφέρονται τα ισοτοπικά στοιχεία, πρέπει να επαναλαμβάνονται στις αντίστοιχες στήλες αυτής της καταγραφής.

(24) Συνοπτικές σημειώσεις:

Πρέπει να δίδεται επεξήγηση σχετικά με τη μεταβολή του αποθέματος (άρθρο 15 του παρόντος κανονισμού). Οι πληροφορίες που παρατίθενται στις παραγράφους (2) εως (6), (8), (10) και (11) της καταγραφής, στην οποία αναφέρεται η συνοπτική σημείωση, πρεπει να επαναλαμβάνονται στις αντίστοιχες στήλες αυτής της καταγραφής.

Οι συνοπτικές σημειώσεις δύνανται να επαναληφθούν στην παράγραφο (25) ή σε χωριστό έγγραφο.

(25) Παρατηρήσεις:

Χώρος στη διάθεση του ασκούντος την εκμετάλλευση.

ΓΕΝΙΚΕΣ ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗ ΣΥΜΠΛΗΡΩΣΗ ΤΩΝ ΕΝΤΥΠΩΝ ΤΗΣ ΕΚΘΕΣΕΩΣ 1. Σε περίπτωση μεταφοράς πυρηνικών υλικών, ο αποστολέας πρέπει να παρέχει στον παραλήπτη όλες τις πληροφορίες που είναι αναγκαίες για τη σύνταξη της εκθέσεως μεταβολής του αποθέματος.

2. Στις περιπτώσεις που αναφέρονται στην παράγραφο (19), οι διαφορές αναφέρονται αμέσως υπό μορφή ενιαίας καταγραφής (άμεση λογιστική καταχώρηση). Πάντως ο ασκών την εκμετάλλευση έχει την ευχέρεια να προσθέσει συμπληρωματικές πληροφορίες υπό μορφή καταγραφών, ιδίως για να υποδείξει την προέλευση των διαφορών αυτών, υπό τον όρο ότι θα χρησιμοποιήσει για τις πληροφορίες αυτές αναγνωρισμένους κώδικες.

3. Όλες οι σχετικές στήλες πρέπει να συμπληρώνονται. Οι πληροφορίες πρέπει να τίθενται στην προβλεπόμενη θέση.

4. Εφ'όσον η Επιτροπή δώσει τη συγκατάθεσή της, οι εκθέσεις δύνανται να συντάσσονται δι'υπολογιστού, και να απευθύνονται προς αυτή υπό μορφή που δύναται να χρησιμοποιηθεί κατ'ευθείαν από υπολογιστή, υπό τον όρο ότι θα περιέχουν όλες τις πληροφορίες που απαιτούνται από τον παρόντα κανονισμό.

5. Αν τα αριθμητικά δεδομένα περιέχουν κλάσματα των μονάδων που εχρησιμοποιήθησαν, πρέπει να γίνεται χρήση της τελείας για το διαχωρισμό των δεκαδικών.

6. Τα ακόλουθα 54 σύμβολα δύνανται να χρησιμοποιούνται: Τα 26 κεφαλαία γράμματα του αλφαβήτου (1), από το Α έως το Ζ, οι αριθμοί από το 0 έως το 9, τα σημεία "συν", "πλην", "πλάγια γραμμή", "αστερίσκος", "διάστημα", "ίσον", "ανώτερο από", "κατώτερο από" "τελεία", "κόμμα", "άνοιγμα παρενθέσεως", "κλείσιμο παρενθέσεως", "διπλή τελεία", "δολλάριο", "επί τοις εκατό", "εισαγωγικά", "άνω τελεία" και "ερωτηματικό".

Το γράμμα Ο πρέπει να φέρει επ'αυτού λοξή γραμμή, προς αποφυγή συγχύσεως με τον αριθμό 0.

7. Σύμφωνα με το άρθρο 79 της συνθήκης, οι υπόχρεοι κοινοποιούν στις αρχές του ενδιαφερομένου Κράτους μέλους τις ανακοινώσεις που απευθύνουν στην Επιτροπή βάσει του άρθρου αυτού.

8. Τα έντυπα που έχουν δεόντως συμπληρωθεί και υπογραφεί, πρέπει να αποστέλλονται στην Επιτροπή των Ευρωπαϊκών Κοινοτήτων:

Commission des Communautes europeennes, direction "controle de securite d'Euratom", batiment Jean Monnet, Kirchberg, Luxembourg (Grand Duche de Luxembourg).

(1) Γαλλικού.

ΠΑΡΑΡΤΗΜΑ III

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΕΛΕΓΧΟΣ ΔΙΑΣΦΑΛΙΣΕΩΝ ΤΗΣ ΕΥΡΑΤΟΜ ΕΚΘΕΣΗ ΙΣΟΛΟΓΙΣΜΟΥ ΥΛΙΚΩΝ

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ (1) Εγκατάσταση:

Επωνυμία και διεύθυνση της εγκαταστάσεως που συντάσσει την έκθεση.

(2) Έναρξη της χρονικής περιόδου της εκθέσεως:

Ημερομηνία, κατά την οποία αρχίζει η περίοδος που καλύπτεται από την έκθεση, π.χ. κατά την ώρα 00.00 της επομένης ημέρας από εκείνη, κατά την οποία διενεργήθη η προηγούμενη πραγματική απογραφή.

(3) Κατηγορία:

Κατηγορία των πυρηνικών υλικών, για την οποία συντάσσεται η έκθεση ισολογισμού υλικών.

(4) ΖΙΥ:

Κώδικας της ζώνης ισολογισμού υλικών, για την οποία συντάσσεται η έκθεση. Ο κώδικας αυτός κοινοποιείται στην εγκατάσταση, την οποία αφορούν οι ειδικές διατάξεις του ελέγχου διασφαλίσεων.

(5) Ημερομηνία:

Ημέρα, μήνας και έτος διενεργείας της παρούσας πραγματικής απογραφής. Η περίοδος που καλύπτεται από την έκθεση λήγει την 24η ώρα της ημερομηνίας αυτής.

(6) Πληροφορίες για την απογραφή:

Οι διάφοροι τύποι πληροφοριών για την απογραφή πρέπει να εγγράφονται, κατά περίπτωση, με την κατωτέρω σειρά. Πρέπει να χρησιμοποιούνται οι ακόλουθοι κώδικες:

"" ID="1">Αρχικό πραγματικό απόθεμα> ID="2">PB> ID="3">Πραγματικό απόθεμα στην αρχή της περιόδου που καλύπτεται από την έκθεση."> ID="1">Μεταβολές αποθέματος (για τους κώδικες, βλέπετε παράγραφο 6 των επεξηγηματικών σημειώσεων του παραρτήματος II του παρόντος κανονισμού)> ID="3">Για κάθε είδος μεταβολής αποθέματος πραγματοποιείται μία ανακεφαλαιωτική εγγραφή για το σύνολο της περιόδου που καλύπτεται από την έκθεση (πρώτα οι αυξήσεις και μετά οι μειώσεις)."> ID="1">Τελικό λογιστικό απόθεμα> ID="2">BA> ID="3">Λογιστικό απόθεμα στο τέλος της περιόδου που καλύπτεται από την έκθεση."> ID="1">Τελικό πραγματικό απόθεμα> ID="2">PE> ID="3">Πραγματικό απόθεμα στο τέλος της περιόδου που καλύπτεται από την έκθεση."> ID="1">Διαφορά απογραφής> ID="2">MF> ID="3">Διαφορά απογραφής. Πρέπει να υπολογίζεται ως η διαφορά του "τελικού πραγματικού αποθέματος (PE)" μείον το "τελικό λογιστικό απόθεμα (BA)".">

(7) Στοιχείο:

Εκθέσεις ισολογισμού υλικών πρέπει να καταρτίζονται χωριστά για κάθε κατηγορία πυρηνικών υλικών. Πρέπει να χρησιμοποιούνται οι κώδικες που υποδεικνύονται στην παράγραφο 11 των επεξηγηματικών σημειώσεων του παραρτήματος II του παρόντος κανονισμού.

(8) έως (12):

Εφαρμόζονται οι επεξηγηματικές σημειώσεις (12), (13), (14), (15) και (16) του παραρτήματος II του παρόντος κανονισμού.

(13) Διόρθωση:

Οι διορθώσεις πρέπει να γίνονται με διαγραφή της ή των λανθασμένων καταγραφών και προσθήκη της ή των ορθών καταγραφών. Πρέπει να χρησιμοποιούνται οι ακόλουθοι κώδικες:

"" ID="1">D> ID="2">Διαγραφή. Η προς διαγραφή καταγραφή πρέπει να επαναλαμβάνεται στο σύνολό της (μέχρι της στήλης 73 συμπεριλαμβανομένης)."> ID="1">A> ID="2">Προσθήκη. Η ορθή καταγραφή πρέπει να επαναλαμβάνεται στο σύν